Παιδική Λογοτεχνία: Απριλίου 2011\nΣτη χώρα των μαμούθ\nΗ περιπέτεια τοποθετείται στην περιοχή του προϊστορικού Πηνειού και του Παρνασσού το έτος 35.000 π.Χ. Εκεί, ο μικρός Αμού, Κρο-Μανιόν ο ίδιος, υιοθετημένος όμως από ανθρώπους του Νεάντερταλ, ξεχνιέται μια μέρα και αφήνει τη φωτιά της σπηλιάς να σβήσει. Φοβούμενος την τιμωρία από τους μεγαλυτέρους, αποφασίζει να το σκάσει. Τον ακολουθεί ο φίλος του Βαμ, τον οποίο όμως συλλαμβάνουν οι ανθρωποφάγοι. Ο Αμού τον γλιτώνει από τα χέρια τους και μαζί συναντούν τους Κρο-Μανιόν και τον μεγάλο τους μάγο. Εκείνος, θα πάρει τον ήρωα υπό την προστασία του και θα του μάθει να ζωγραφίζει στην ιερή σπηλιά. Οι ανθρωποφάγοι όμως είναι ακόμα κοντά στον οικισμό. Ποια από τις φυλές θα επικρατήσει τελικά;\nΕικονογράφηση: Νίνα Σταματίου\nΤάξεις: Στ’, Γυμνάσιο\nΤο πρώτο βιβλίο της Κίρας Σίνου, ένα κείμενο προϊστορικής μυθοπλασίας, μας παρουσιάζει μέσα από την περιπέτεια του μικρού Αμού, το πώς ο άνθρωπος του Νεάντερταλ παραχώρησε σιγά-σιγά τη θέση του στον άνθρωπο του Κρο-Μανιόν, σε μια εποχή όπου στη χώρα μας ζούσαν μαμούθ, τριχωτοί ρινόκεροι, βίσονες, λιοντάρια και αρκούδες των σπηλαίων.\nΤο κείμενο είναι καλογραμμένο, γι’ αυτό παρά τα 35 του χρόνια και το παλαιολιθικό του θέμα, διαβάζεται ξεκούραστα. Οι χαρακτήρες είναι αρκετά ολοκληρωμένοι και πιστοί σε συγκεκριμένα σύνολα αξιών, και η απουσία αλλοπρόσαλλων συμβάσεων δεν οδηγεί σε εκπλήξεις ούτε ξαφνιάζει τον αναγνώστη. Ωστόσο, η ασπρόμαυρη εικονογράφηση είναι αραιή και αρκετά ξεπερασμένη και δεν προσφέρει πολλά στο συνολικό έργο. Τα περισσότερα κεφάλαια δεν έχουν έκταση μεγαλύτερη των 7-8 σελίδων, υπάρχουν όμως και ορισμένα που φτάνουν τις 15, κάτι που μπορεί να ταλαιπωρήσει τους άπειρους αναγνώστες, ειδικά από τη στιγμή που η γραμματοσειρά είναι μικρού μεγέθους (εκείνη που συναντάμε στα βιβλία για ενηλίκους).\nΤο βιβλίο προτείνεται κυρίως σε μαθητές της Στ' τάξης, μια και εκτός από το ότι είναι πυκνογραμμένο, περιέχει και ορισμένες «άγριες» σκηνές που θεωρητικά ίσως ενοχλήσουν τους μικρότερους αναγνώστες. Τα αγόρια έχουν περισσότερες πιθανότητες να ταυτιστούν με τον μικρό ήρωα, ενώ το διήγημα θα αγαπήσουν ιδιαίτερα όσα παιδιά ενδιαφέρονται για την αρχαία ιστορία και προϊστορία του τόπου μας.\nΤα παιδιά που θα μπουν στη διαδικασία να διαβάσουν τη συγκεκριμένη ιστορία, εκτός από τα γνωστά κέρδη που έχουν να αποκομίσουν από την ανάγνωση ενός λογοτεχνικού βιβλίου (βελτίωση έκφρασης, ψυχαγωγία, ορθογραφία, ανάπτυξη φαντασίας, εμπλουτισμός λεξιλογίου, κ.ά.) θα μάθουν και ένα σωρό πράγματα για την παλαιολιθική εποχή. Συμπληρωματικά με τα όσα διαβάζουν στο διήγημα, οι σημειώσεις της συγγραφέως στα υποσέλιδα, εξηγούν πώς διάφορα δεδομένα που συναντάμε στο κείμενο, συνδέονται με πορίσματα παλαιοντολογικών ερευνών. Έτσι τα παιδιά ψυχαγωγούνται και μαθαίνουν ταυτόχρονα, αφού αφομοιώνουν πολλές πληροφορίες για την προϊστορική περίοδο εντελώς ξεκούραστα.\nΥπευθυνότητα, Φιλία, Αρχαιολογία\nΣε λίγο είχαν αφήσει το δάσος πίσω τους. Πέρα στο βάθος έβλεπαν τώρα τα άλογα να βόσκουν αμέριμνα. Ήταν καμιά πενηνταριά. κοντόσωμα, με κοκκινωπό τρίχωμα, έμοιαζαν μάλλον σαν πόνεϊ κι όχι σαν άλογα. Οι άνθρωποι τα κυνηγούσαν πολύ για το νόστιμο κρέας τους. δεν ήξεραν να εξημερώνουν ακόμα τα ζώα και κανένας τους δε φανταζόταν ότι αυτό το θήραμα που το κυνηγούσαν τόσο άγρια τώρα, θα γινόταν κάποτε ένας από τους πιστότερους συντρόφους τους!\nΟ Νάβ, ο δυνατότερος κυνηγός της φυλής, που τους είχε περάσει όλους, πήρε τώρα την αρχηγία. Με γοργές χειρονομίες έδειξε στον καθένα τη θέση του και έγνεψε σε όλους να πέσουν κατάχαμα. Χωρίς να χάσουν ούτε στιγμή οι κυνηγοί άρχισαν να σέρνονται μέσα από τα χορτάρια για να περικυκλώσουν το κοπάδι απ’ όλες τις μεριές, αφήνοντας μονάχα μια διέξοδο προς τον γκρεμό.\nΈνας ένας οι κυνηγοί σήκωναν το χέρι τους για να δείξουν ότι είχαν φτάσει στη θέση τους. Ο Ναβ τους πρόσεχε όλους, μετρώντας τους στα δάχτυλα. Όταν βεβαιώθηκε ότι ο κύκλος είχε κλείσει, πετάχτηκε από τη θέση του μουγκρίζοντας σαν λιοντάρι. Βλέποντας το σήμα όλοι οι κυνηγοί πήδηξαν στα πόδια τους μονομιάς και κατευθύνθηκαν τρέχοντας πάνω στο κοπάδι, φωνάζοντας και χτυπώντας τα όπλα τους.\nΤα άλογα έμειναν για μια στιγμή παγωμένα στη θέση τους, ξαφνιασμένα, κι έπειτα άρχισαν να καλπάζουν προς όλες τις κατευθύνσεις, προσπαθώντας να διασπάσουν τον κλοιό που τα περιέσφιγγε, μόλις όμως κάνανε να περάσουν ανάμεσα στους κυνηγούς, εκείνοι τα χτυπούσαν με ξύλα, τα κέντριζαν με τ’ ακόντια και τα τρόμαζαν με φωνές και φασαρία αναγκάζοντάς τα ν’ ακολουθήσουν την κατεύθυνση που ήθελαν.\nΤα ζώα γύρισαν κι άρχισαν να καλπάζουν προς τη μοναδική μεριά που τους φάνηκε ελεύθερη. Οι κυνηγοί τα ακολουθούσαν από κοντά.\nΟ Αμού έτρεχε κι αυτός, προσπαθώντας να φανεί αντάξιος στο καθήκον που του είχαν αναθέσει. δεν ήταν δα λίγο πράγμα να σου κάνουν τέτοια τιμή και να σ’ αφήσουν να κυνηγήσεις με τους μεγάλους! Σε λίγο θα γινόταν κι αυτός ένας σωστός κυνηγός.\nΞαφνικά πρόσεξε ένα πουλάρι να τρέχει δίπλα του. Ήταν τόσο απορροφημένος από τις σκέψεις του, που δεν το είχε δει μέχρι εκείνην τη στιγμή. Γύρισε και το κοίταξε. ήταν χαριτωμένο με την κοντή κι όρθια χαίτη του που έμοιαζε σαν κουρεμένη. Τα μαυριδερά γοργά του πόδια μόλις θαρρείς κι άγγιζαν τη γη.\nΤο παιδί ένιωσε την περηφάνια να φουσκώνει το στήθος του. Αυτό το πουλάρι θα ήταν το πρώτο μεγάλο ζώο που θα σκότωνε. Τα ποντίκια και οι σκίουροι που σκότωνε μέχρι τώρα δεν μπορούσαν να λογαριαστούν σαν σπουδαίο θήραμα.\nΑναρτήθηκε από Vangelis Valasiadis στις 19:54 0 σχόλια\nΕτικέτες Εκδ.Κέδρος, Περιπέτεια, Προϊστορία, Υπευθυνότητα, Φιλία\nΤ' αυτιά του Θόδωρου είναι μεγάλα και τα άλλα παιδιά στη γειτονιά τον πειράζουν και τον φωνάζουν Αυτιά. Όμως μια μέρα ο Θόδωρος ανακαλύπτει πως τα αυτιά του είναι μαγικά. Και τότε όλα αλλάζουν!\nΤρεις πολύ χαριτωμένες περιπέτειες, βασισμένες σε παλαιότερα (εξαντλημένα) βιβλία της συγγραφέως. Η γλώσσα είναι πολύ απλή και κατανοητή, καθώς η Μάστορη αποδίδει με επιτυχία τον παιδικό τρόπο σκέψης, ενώ η καταπληκτική εικονογράφηση του Σπύρου Γούση, παρότι ασπρόμαυρη, είναι παρούσα σχεδόν σε κάθε σελίδα, βοηθώντας την φαντασία των παιδιών να ταξιδέψει στους μαγικούς κόσμους που χτίζει το κείμενο.\nΗ παραπάνω βοήθεια από την εικονογράφηση κρίνεται απαραίτητη, καθώς τα διηγήματα δεν είναι πάντα μικρά (το πρώτο κείμενο φτάνει τις 16-17 σελίδες με γραμματοσειρά μετρίου μεγέθους) και δεν χωρίζονται σε κεφάλαια. Έτσι οι μικροί αναγνώστες θα χρειαστούν τις «ανάσες» και τη στήριξη που παρέχουν οι εικόνες στο μάτι, ώστε να μην χάσουν το δρόμο για το τέλος της ιστορίας.\nΤο βιβλίο προτείνεται κυρίως σε μαθητές της Γ’ της Δ’ τάξης, θα μπορούσαν ωστόσο να το διαβάσουν και μαθητές της Β’ ή της Ε’, μια και είναι ιδιαίτερα διασκεδαστικό και ωφέλιμο. Τα αγόρια είναι πιθανόν να συμπαθήσουν το βιβλίο περισσότερο, τόσο επειδή μπορούν αμεσότερα να ταυτιστούν με τον ήρωα (Θόδωρο), όσο και επειδή θα βρουν ελκυστικότερο το περιβάλλον στις περιπέτειες (ζούγκλα, διάστημα).\nΜόλις μαθαίνει να τα χειρίζεται σωστά, ο Θόδωρος μεγαλώνει και μικραίνει το σώμα του με τη βοήθεια των αυτιών του, και γίνεται έτσι ένας νέος Gulliver, αφού ταξιδεύει σε χώρες γιγάντων και σε μικρόκοσμους. Χάρη στα αυτιά του μπορεί επίσης να μιλήσει όλες τις γλώσσες ανθρώπων και ζώων, ή να πετάξει και να βρεθεί σε οποιοδήποτε σημείο του πλανήτη ή και έξω απ’ αυτόν, κάτι που από τη μια μεγαλώνει το πεδίο δράσης του και από την άλλη δείχνει στους μικρούς αναγνώστες ότι τα σύνορα της φαντασίας τους τα ορίζουν οι ίδιοι.\nΠέρα λοιπόν από το προφανές που επιδιώκει το βιβλίο, να δείξει δηλαδή ότι το να είναι κανείς διαφορετικός δεν είναι απαραίτητα κακό «Και τα παιδιά, βέβαια, έπαψαν τώρα να γελούν με τα μεγάλα μου αυτιά. Μάλιστα, θα ήθελαν, λέει, να ‘χουν ίδια σαν τα δικά μου.», παρέχει σημαντική υπηρεσία στην ανάπτυξη της φαντασίας τους. Ωφέλιμο όμως είναι το ανάγνωσμα και για τον ψυχισμό των μικρών αναγνωστών. Και αυτό γιατί με τη βοήθεια κάποιου μεγαλυτέρου, με λίγη συζήτηση και αρκετή αγάπη, τα παιδιά μπορούν να παραδειγματιστούν από τον ήρωα και να μάθουν να αντιμετωπίζουν τα δικά τους «μειονεκτήματά» χωρίς σύνδρομο κατωτερότητας. Με τη συνδρομή της φαντασίας τους και λίγη καλή θέληση, ίσως ακόμα και να αρχίσουν να τα μετατρέπουν σε προτερήματα. Κάτι αντίστοιχο θα μπορούσε να ισχυριστεί κανείς ότι κερδίζει το παιδί και από την ενασχόληση με υπερήρωες τύπου X-Men, μόνο που εκεί το μίγμα περιέχει πολύ περισσότερη βία.\nΑν θα έπρεπε να εντοπίσουμε κάτι αρνητικό στην όλη ιστορία, ίσως αυτό θα ήταν ότι τα πάντα κινούνται γύρω από τον ήρωα σε ένα πανηγύρι εγωκεντρισμού, με εκείνον απόλυτο πρωταγωνιστή που τα σκέφτεται όλα, τα κάνει όλα και τα διορθώνει όλα. Στον αντίλογο ωστόσο, το κείμενο φροντίζει να προάγει και την συντροφικότητα – αλληλεγγύη, ιδιαίτερα στην περιπέτεια στη ζούγκλα, όπου τα ζώα ενεργούν όλα μαζί (υπό την ηγεσία του Θοδωρή και με δικό του σχέδιο πάντα) για να καταφέρουν το στόχο τους.\nΧιούμορ, Φαντασία, Διαφορετικότητα, Αλληλεγγύη, Περιβάλλον\nΜια μέρα θέλησα να παίξω τον… Ταρζάν. Όταν θες να κάνεις τον Ταρζάν, πού φαντάζεσαι ότι είσαι; Στη ζούγκλα, βέβαια. Όμως, επειδή εγώ είχα τα μαγικά μου αυτιά, δεν κάθισα να φτιάξω με τη φαντασία μου μια ζούγκλα. Βγήκα στο μπαλκόνι μου και πέταξα κατευθείαν σε μια πραγματική, κάπου στην Αφρική, όπου, λέει, είναι οι καλύτερες ζούγκλες…\nΦτάνοντας, που λες, εκεί, προσγειώθηκα απαλά πάνω σε μια μπανανιά. Παραδίπλα καθόταν μια μικρή μαϊμού. Εγώ τη χαιρέτησα μ’ ένα φιλικό νεύμα κι έκοψα να φάω μια μπανάνα, γιατί το ταξίδι στον ουρανό μου είχε ανοίξει την όρεξη. Τότε ακριβώς η μαϊμού έβαλε τα κλάματα!\n- Γιατί κλαις, μαϊμουδίτσα μου; τη ρώτησα τρυφερά στη γλώσσα της, γιατί, όπως σου είπα, χάρη στ’ αυτιά μου μιλάω όλες τις γλώσσες του κόσμου –ακόμη και μαϊμουδικά. Μήπως έκοψα τη ΔΙΚΗ σου μπανάνα;\nΜα η μαϊμού κούνησε αρνητικά το κεφάλι της και συνέχισε πιο δυνατά τα κλάματα.\n- Μήπως είναι ΟΛΟΚΛΗΡΗ η μπανανιά δική σου; ξαναρώτησα.\nΠάλι «τσου» με το κεφάλι της η μαϊμού, ενώ τα κλάματά της έγιναν ακόμη πιο δυνατά.\nΜια παράξενη ησυχία είχε πέσει, στο μεταξύ, στη ζούγκλα ολόγυρα. Τα πουλιά είχαν σταματήσει να κελαηδούν και τα ζώα εδώ κι εκεί μας κοίταζαν καλά καλά. Ε, όχι και να νόμιζαν πως είχα πειράξει τη μαϊμού!\n- Τι έχεις, μαϊμουδίτσα μου; Γιατί κλαις; προσπάθησα ξανά να μάθω, ενώ κοίταζα τους άλλους γύρω σηκώνοντας τους ώμους μου ανήξερα.\n- Ουουου! Πήραν τη μαμά μου! είπε επιτέλους αυτή μέσα από τα αναφιλητά της. Οι κυνηγοί… την έπιασαν… Θέλω τη μαμά μου! Ουουου!\nΕντάξει, τα πουλιά και τα ζώα ολόγυρα ήξεραν τώρα ότι δεν έφταιγα εγώ που έκλαιγε η μαϊμουδίτσα. Να, είχαν πάψει να μας κοιτούν καχύποπτα. Εμένα όμως αυτό δε μου ‘φτανε. Γιατί, πρέπει να ξέρεις, εγώ με τους κυνηγούς δεν τα είχα κι ούτε θα τα έχω ποτέ καλά. Κι ακόμη λιγότερο καλά μ’ αυτούς που κυνηγούν άγρια ζώα. Έτσι, καθώς καταλαβαίνεις, αυτό που είχαν κάνει στη μαμά της μαϊμουδίτσας δεν μπορούσα να τ’ αφήσω να περάσει.\n- Πάμε να την πάρουμε πίσω, είπα δίχως δεύτερη σκέψη.\nΗ μαϊμού σταμάτησε για μια στιγμή τα κλάματα και ρώτησε ξαφνιασμένη:\n- Πάμε να πάρουμε τη μαμά σου.\n- Δε γίνεται, είπε εκείνη και ξανάρχισε τα κλάματα. Την έχουν βάλει σε κλουβί. Κι είναι δυνατοί οι κυνηγοί… Πιο δυνατοί από μας. Έχουν και όπλα αυτοί…\n- Κι εγώ έχω τ’ αυτιά μου. Έλα, πιάσου στην πλάτη μου. Πάμε!\nΚι αρπάζοντας ένα μακρύ κλαδί, όπως είχα δει στην τηλεόραση να κάνει ο Ταρζάν, άρχισα να πετιέμαι από το ένα μέρος στο άλλο και να ψάχνω για τους κυνηγούς. Θα μπορούσα, βέβαια, χάρη στ’ αυτιά μου να πετάω κανονικά, αλλά, είπαμε, ήθελα να παίξω τον Ταρζάν εκείνη τη μέρα.\nΔιαφορετικότητα στην εμφάνιση\nΕσύ έχεις κάποιο χαρακτηριστικό που σε κάνει να νιώθεις διαφορετικός από τους άλλους; Γνωρίζεις ότι ο καθένας μας έχει κληρονομήσει από την οικογένειά του τέτοια μικρά χαρακτηριστικά που τον κάνουν να ξεχωρίζει από το σύνολο; Πιστεύεις πως είναι καλό ή κακό να έχεις τη δική σου ιδιαίτερη ταυτότητα; Με τι τρόπο άραγε μπορούμε να βοηθήσουμε τους φίλους μας να αποδεχτούν τα διαφορετικά τους σημεία, αντί να ντρέπονται γι' αυτά; Και τι θα συνέβαινε αν το ιδιαίτερο αυτό χαρακτηριστικό μας, είχε μαγικές ιδιότητες, όπως συμβαίνει με τον ήρωα της ιστορίας;\nΑναρτήθηκε από Vangelis Valasiadis στις 08:59 0 σχόλια\nΕτικέτες Διαφορετικότητα, Εκδ.Πατάκη, Εκφοβισμός, Περιβάλλον, Συνεργασία, Φαντασία, Φιλία, Χιούμορ\nΣτο σκοτάδι της σπηλιάς\nΗ γη μας είναι γεμάτη σπηλιές. Μόνο στην Ελλάδα έχουν ανακαλυφθεί πάνω από 7.000. Οι σπηλιές υπήρξαν ανέκαθεν καταφύγια ζώων, και αργότερα ανθρώπων, που προσπαθούσαν να προστατευτούν από τις κακές καιρικές συνθήκες. Σήμερα οι σπηλαιολόγοι κάνουν συστηματικά έρευνες. Παλιότερα όμως τέτοιου είδους ανακαλύψεις γίνονταν συνήθως κατά τύχη. Και σε πολλές απ’ αυτές τον πρώτο ρόλο παίξανε παιδιά, κυνηγοί και σκύλοι. Τις ιστορίες ανακάλυψης τεσσάρων από τις πιο σημαντικές σπηλιές, μας διηγείται σε αυτό το βιβλίο η συγγραφέας: Της Αλταμίρα στην Ισπανία (1868), του Λασκό στη Γαλλία (1940), των Πετραλώνων στη Χαλκιδική (1959) και της Αλεπότρυπας στο Διρό (1958).\nΈτος 1ης Έκδοσης: 1998\nΗ αείμνηστη Κίρα Σίνου καταπιάνεται με ένα από τα αγαπημένα της θέματα, και μας δίνει τέσσερις αυτοτελείς περιπέτειες που θα αγαπήσουν οι μαθητές, ειδικά αν ενδιαφέρονται για την αρχαιολογία (παλαιοντολογία) και την επιστήμη.\nΤο ανάγνωσμα κινείται στα όρια ανάμεσα στον ιστορικό ρεαλισμό και το πληροφοριακό βιβλίο (ορισμένα τμήματα ανήκουν στο ένα είδος και ορισμένα στο άλλο). Όσοι το ξεκινήσουν καλό είναι να έχουν κάποια εμπειρία, αφού η κάθε ιστορία έχει έκταση γύρω στις 20 σελίδες, ενώ δεν συναντάμε και συνοδευτική εικονογράφηση. Μεταξύ της πρώτης και της δεύτερης ιστορίας ωστόσο, υπάρχει ένα πολύ βοηθητικό 16σέλιδο με έγχρωμες φωτογραφίες από βραχογραφίες, όπως και εικόνες με κάποιους από τους πρωταγωνιστές των ιστοριών.\nΤο βιβλίο προτείνεται σε μαθητές της Ε’ και κυρίως της Στ’ τάξης, που τους αρέσουν ιστορίες σχετικές με εξερευνητές ή αρχαιολόγους. Στις τελευταίες σελίδες οι μαθητές που ενδιαφέρονται θα βρουν και σχετική βιβλιογραφία για το κάθε σπήλαιο.\nΤο ότι προτείνουμε το ανάγνωσμα αυτό σε μαθητές που τους ενδιαφέρει η Ιστορία, δεν σημαίνει πως θα φανεί βαρετό στους υπολοίπους! Εκτός από την αναγνωστική απόλαυση που περιμένει τον κάθε αναγνώστη, κάποιοι ίσως αποκτήσουν γνώσεις και πλουτίσουν το αισθητικό τους κριτήριο παρατηρώντας τις όμορφες βραχογραφίες· άλλοι ίσως παραδειγματιστούν από τη μεταμέλεια του αρχαιολόγου Καρτεγιάκ, που, διαπιστώνοντας μετά από χρόνια το λάθος του, αποφάσισε να δικαιώσει τον Don Marcelino Sanz de Sautuola· άλλοι πάλι ίσως απλώς συνειδητοποιήσουν ότι στις εξερευνήσεις δεν πρέπει να πηγαίνουμε ασυνόδευτοι. Όλοι ωστόσο θα έρθουν σε επαφή τόσο με την προϊστορία όσο και με διάφορες χρονικές περιόδους, από την εποχή των τελών του 19ου αιώνα μέχρι πρόσφατα, θα μάθουν για τη νοοτροπία που επικρατούσε τότε, αλλά και για την πρόοδο που έχει σημειώσει η επιστήμη στις τελευταίες δεκαετίες.\nΤο πιο σημαντικό όμως κέρδος από την επαφή με άλλες περιόδους, είναι ότι θα ενισχυθεί η ιστορική σκέψη των μαθητών και ίσως έτσι αποκτήσουν μια αίσθηση του τρόπου με τον οποίο συνδέεται η εποχή μας με το παρελθόν αλλά και το μέλλον. Ίσως δηλαδή αντιληφθούν ότι το "τώρα" ή το "εγώ" δεν βρίσκονται στο κέντρο του κόσμου, αλλά αποτελούν απλώς στιγμές στην αέναη ροή του χρόνου· Πως το παρόν τους επηρεάζεται από τις επιλογές των προηγουμένων γενεών και με τη σειρά του επηρεάζει αυτές που θα έρθουν.\n- Περίεργο. Τι να παριστάνουν; ρώτησε απορημένος ο Ζακ\n- Κολυμπάνε, είπε με βεβαιότητα ο Ζορζ. διασχίζουν ένα ποτάμι. Η μαύρη γραμμή είναι το νερό.\n- Πρέπει να φύγουμε, είπε ο Μαρσέλ ρίχνοντας μια ματιά στο ρολόι του. είναι αργά και οι γονείς μας θα μας κρεμάσουν το κουτάλι. Να μπω μόνο μια στιγμή εδώ, κι έδειξε ένα άνοιγμα, και φεύγουμε.\nΒρέθηκε σε μια μικρή στοά. Δεν προχωρούσε πολύ καθώς την είχε κλείσει με χώματα και πέτρες μια κατολίσθηση. Ο Μαρσέλ σταμάτησε απότομα. Μπροστά του έχασκε ένα βάραθρο. Το αγόρι έριξε μέσα το φως της λάμπας του. Δεν ήταν βάραθρο αυτό. Ήταν ένα φρέαρ που έφτανε σε βάθος εφτά με οχτώ μέτρα. Δε θα έκανε τον κόπο να κατέβει αν δε διέκρινε μια παράσταση ζωγραφισμένη στον τοίχο.\n- Θα κατέβω να δω τι έχει εδώ, είπε στα παιδιά, δένοντας το σκοινί σε μια προεξοχή του βράχου, κι ύστερα φεύγουμε.\nΚατέβηκε πολύ προσεκτικά. Δεν είναι αστείο να πέσεις από τέτοιο ύψος και δεν είχε καμιά όρεξη να σπάσει κάνα πόδι. Και η λάμπα του φώτισε μια εικόνα εντελώς διαφορετική απ’ όσες είχαν δει στη σπηλιά.\nΑπεικόνιζε έναν άνθρωπο. Βέβαια ο άνθρωπος δεν ήταν παρά ένα χοντροκαμωμένο σχέδιο, από κείνα που φτιάχνουν τα παιδιά του νηπιαγωγείου, αποτελούσε όμως κάτι πολύ σημαντικό, καθώς ανάμεσα σ’ όλα αυτά τα ζώα ήταν ο μόνος. Ο άνθρωπος ήταν πεσμένος ανάσκελα, σε μια στάση ανημποριάς με τα χέρια του ανοιγμένα πλατιά. Και τα χέρια του είχαν μόνο τέσσερα δάχτυλα. Μα το πιο παράξενο ήταν το κεφάλι του. Δεν ήταν ανθρώπινο, ήταν ενός πουλιού με μακρύ ράμφος. Και δίπλα του ήταν ζωγραφισμένο ένα μπαστούνι, που η μια άκρη του κατέληγε κι αυτή σε πουλί.\nΠάνω από τον πεσμένο άνθρωπο στεκόταν με σκυμμένο, το κεφάλι, έτοιμος να ορμήσει, ένας αγριεμένος βίσονας. Το ζώο ήταν θανάσιμα τραυματισμένο, γιατί μέσα από την κοιλιά του κρέμονταν τα έντερά του. Κι από την άλλη πλευρά είδε, σχεδιασμένο θαυμάσιο με αδρές γραμμές, ένα ρινόκερο που έφευγε.\nΟ Μαρσέλ έμεινε με το στόμα ανοιχτό. Αυτή η παράσταση τι να σήμαινε άραγε; Γιατί είχε πουλίσιο κεφάλι ο πεσμένος άνθρωπος; Και γιατί υπήρχε ένα πουλί και πάνω στο ραβδί; Και τα τέσσερα δάχτυλα; Ήταν απλά μια άτεχνα φτιαγμένη εικόνα ή είχε κάποια συμβολική σημασία; Δεν μπορούσε να βρει άκρη.\n- Γιατί αργείς, Μαρσέλ; άκουσε να του φωνάζουν οι σύντροφοί του. Εσύ δεν έλεγες ότι πρέπει να φύγουμε;\nΟ Μαρσέλ σαν να ξύπνησε. Ναι, έπρεπε να φύγουνε. Η ώρα ήταν περασμένη. Όμως μπήρε την απόφασή του. Δε θα έλεγε τίποτα στα παιδιά. Η παράσταση του τραυματισμένου βίσονα ήταν πολύ ανατριχιαστική, κι ο μικρός Σιμόν σίγουρα θα τρόμαζε.\n- Είδες τίποτα το ενδιαφέρον; ρώτησε ο Ζακ.\n- Πάλι βίσονες κι άλογα, απάντησε τάχα αδιάφορα ο Μαρσέλ. Είχε κι ένα πουλί.\nΌταν βγήκαν στην επιφάνεια τα αγόρια κάθισαν για λίγο να πάρουν μια ανάσα.\n- Ωραία η σπηλιά μας, είπε ο Σιμόν χαϊδεύοντας τον αγαπημένο του Ρομπότ.\n- Σπηλιά μας; έκανε σκεφτικός ο Μαρσέλ. Μακάρι να ήτανε. Να μην ξεχνάμε όμως πως βρίσκεται στα κτήματα του κόμη. Δική του είναι.\n- Είναι, δηλαδή, ανάγκη να του το πούμε; ρώτησε ο Ζακ. Δεν μπορούμε να την κρατήσουμε μυστική;\n- Και να την έχουμε για στρατηγείο στα παιχνίδια μας; πρόσθεσε ο Ζορζ.\nΟ Μαρσέλ όμως ήταν μεγαλύτερος κι είχε ένα πολύ ανεπτυγμένο αίσθημα ευθύνης.\nΚούνησε το κεφάλι του:\n- Όχι, δεν είναι σωστό. Αυτές οι ζωγραφιές πρέπει να είναι πολύ σπουδείες και δεν επιτρέπεται να τις κρατήσουμε για τον εαυτό μας. Όμως πώς να δούμε τον κόμη; Θα μας δεχτεί άραγε;\nΟ Μαρσέλ έξυσε το κεφάλι του και ξαφνικά το πρόσωπό του φωτίστηκε:\n- Ξέρω σε ποιον θα το πούμε! Στον κύριο Λαβάλ!\n- Στο δάσκαλό μας; ρώτησε μ’ αμφιβολία ο Ζακ. Μα ναι, έχεις δίκιο! Ο κύριος Λαβάλ κάνει σαν τρελός για ό,τι έχει σχέση με την προϊστορία. Θα ξέρει να μας συμβουλέψει σίγουρα.\nΑναρτήθηκε από Vangelis Valasiadis στις 12:33 0 σχόλια\nΕτικέτες Αρχαιολογία, Εκδ.Κέδρος, Προϊστορία, Τέχνη\nΈνα κουτάβι ζει πλουσιοπάροχα σε μια έπαυλη, αλλά στεναχωριέται καθώς θα ήθελε να έχει έναν, δύο, χίλιους φίλους! Μια ωραία μέρα αποφασίζει να παρατήσει το σπίτι του και να βρει φίλους στο λεμονοδάσος. Έτσι δημιουργείται μια τρελή παρέα που περνάει υπέροχα, παίζει, γελάει, τραγουδάει… και έτσι το κουτάβι δε θα νιώσει ποτέ πια μοναξιά.\nΕικονογράφηση: Stephen West\nΈτος 1ης Έκδοσης: 2003\nΤάξεις: Α’, Β’\nΜια απλή χαριτωμένη ιστορία σε έμμετρο λόγο, βασισμένη κυρίως στο ανάλαφρο ύφος και τις μεγάλες έγχρωμες ζωγραφιές. Χωρίς βαθυστόχαστα διδάγματα, αλλά με χαρούμενα μηνύματα και δροσερές εικόνες, όπως ακριβώς δηλαδή θα περιμέναμε από ένα ανάγνωσμα που απευθύνεται σε παιδιά Α’ Δημοτικού.\nΣτο τέλος του βιβλίου συναντάμε παράρτημα με παιχνίδια, ζωγραφιές και ερωτήσεις κατανόησης, παρατηρητικότητας, μαθηματικής σκέψης, κλπ., ώστε το παιδί να νιώσει ότι αυτενεργεί και δεν μένει παθητικός αναγνώστης.\nΤο συγκεκριμένο εικονοβιβλίο με ιστορία (picture story book) προτείνεται σε μαθητές κυρίως της Α’ αλλά και της Β’ τάξης. Πιστεύουμε ότι θα το βρουν ιδιαίτερα διασκεδαστικό και θα ταξιδέψουν μέσα από τις όμορφες εικόνες του αναπτύσσοντας τη δημιουργική τους φαντασία.\nΚαλό θα είναι όταν τα παιδιά διαβάζουν μια ιστορία, ιδιαίτερα στα πρώτα αναγνωστικά τους χρόνια, κάποιος μεγάλος να βρίσκεται κοντά τους. Εκτός του ότι έτσι αισθάνονται καλύτερα, γιατί νιώθουν πως κάνουν κάτι όμορφο και σημαντικό, ο ενήλικας μπορεί και πρακτικά να τα βοηθήσει: εξηγώντας μια δύσκολη λέξη, διασαφηνίζοντας το νόημα μιας περίπλοκης φράσης στην οποία έχουν κολλήσει, κάνοντας την ανάγνωση πιο διασκεδαστική με αστείες φωνές και χειρονομίες, αλλά και διαβάζοντας χαμηλόφωνα, παράλληλα με τα παιδιά, ώστε εκείνα να βελτιώσουν τη ροή στο διάβασμά τους και επομένως την αυτοεκτίμησή τους ως αναγνώστες.\nΤο συγκεκριμένο βιβλίο έχει αρκετές «δύσκολες» λέξεις, είτε ελληνικές (απίδια, ζιπουνάκια) είτε ξενικές (τρε σικ μπουτίκ, φίσκα), οπότε η παρουσία μεγαλυτέρων επιβάλλεται.\nΦιλία, Φαντασία, Χιούμορ\nΏσπου μια Τρίτη\nτο μικρό κουτάβι\nτης μοναξιάς ο άσος,\nπαρατάει το σπίτι,\nτρέχει στο λεμονοδάσος,\nβρίσκει μια πασχαλίτσα,\nένα παπάκι, μια αλεπουδίτσα,\nένα καγκουρό και μια νυφίτσα\nκαι τους λέει θαρραλέα:\n- Τι λέτε; Κάνουμε παρέα;\n- Πρώτης τάξεως ιδέα!\nαπαντάει η τρελοπαρέα.\n- Συντροφιά επιθυμείς;\nΕμείς, εμείς, εμείς!\nΈλα να συντροφιαστούμε\nκαι να συντροφο-γαργαληθούμε\nκι απ’ την πολλή τη συντροφιά\nνα σου φύγει μια για πάντα\nΔυο και μια,\nμια και δυο,\nχωρίς να χάνουνε καιρό,\nγυρνάνε όλο τον ντουνιά\nτα λιμάνια, τα νησιά,\nτις θαλασσινές σπηλιές,\nτις ηλιόλουστες τις αμμουδιές!\nΣτων γιασεμιών τις λίμνες\nκαι στης κανέλας τα βουνά\nόλοι μαζί ορειβασία.\nκάνουν κάτω από ροδιές\nπικάντικα πικ νικ,\nπροβάρουν καπελίνα κι ομπρελίνα\nσε τρε σικ μπουτίκ\nανεβαίνουν σε τελεφερίκ\nκαι βγάζουνε φωτογραφίες\n«κλικ», «κλικ», «κλικ»,\nανάποδα, προφίλ κι ανφάς,\nώσπου τους σώνονται τα φλας!\nΑναρτήθηκε από Vangelis Valasiadis στις 10:46 0 σχόλια\nΕτικέτες Εκδ.Ελληνικά Γράμματα, Φαντασία, Φιλία, Χιούμορ\nΚαθώς παίζει, ο μικρός Πετρής οδηγείται από τη νεράιδα της Φαντασίας του σε έναν μαγικό τόπο με τρεις γίγαντες. Εκεί, θα συναντήσει παιδιά από όλο τον κόσμο, απ’ όλες τις φυλές. Όλα μαζί, θα προσπαθήσουν να φέρουν την ειρήνη στη γη παίρνοντας έναν όρκο αιώνιας φιλίας.\nΈτος 1ης Έκδοσης: 2002\nΤάξεις: Α’, Β’, Γ’\nΈνα όμορφο αντιπολεμικό διήγημα για μικρά παιδιά, που πιθανόν βασίστηκε πάνω σε ένα ποίημα της συγγραφέως βραβευμένο από την Unicef το 1979. Η γραφή είναι απλή και κατανοητή και η γραμματοσειρά μεγάλη, αλλά τα κεφάλαια σε κάποιες περιπτώσεις είναι μεγάλα σε έκταση (17 σελίδες) και υπάρχει σοβαρή πιθανότητα να κουράσουν. Η ασπρόμαυρη εικονογράφηση -ολοσέλιδες ζωγραφιές- είναι παρούσα κάθε 3-4 σελίδες αλλά μάλλον συνοδευτική, χωρίς να προσθέτει κάτι ιδιαίτερο στο κείμενο.\nΤο βιβλίο προτείνεται σε παιδιά τόσο της Α’ όσο και της Β’ και Γ’ τάξης, με τους μαθητές των μεγαλύτερων τάξεων να έχουν όπως είναι φυσικό περισσότερα να κερδίσουν από το περιεχόμενο.\nΤο βιβλίο μοιάζει να χωρίζεται σε δύο μέρη. Το πρώτο, όπου ο Πετρής ταξιδεύει στη βουνοκορφή των γιγάντων, είναι ίσως το λιγότερο ενδιαφέρον, αλλά πιθανότατα απαραίτητο, καθώς μας συστήνει τον ήρωα και το περιβάλλον του, ενώ διαμορφώνει και τις προϋποθέσεις για τη δράση που ακολουθεί. Το δεύτερο μισό είναι πολύ πιο ουσιώδες και κρατάει τους αναγνώστες σε εγρήγορση, καθώς ένα μεγαλόπνοο σχέδιο μπαίνει σε εφαρμογή: Μπορούν τα παιδιά να σταματήσουν τον πόλεμο με όχημα τη Φαντασία;\nΗ συγγραφέας κινείται στα όρια ανάμεσα στο παραμύθι και τον ρεαλισμό και τελικά μας δίνει η ίδια απάντηση στο ερώτημα. Δεν είναι εύκολο, αλλά μπορούν. Είτε με μια προσέγγιση πολιτική (την οποία προβάλλει περισσότερο το κείμενο), είτε μέσα από το πρίσμα του χριστιανισμού (στον οποίο γίνεται μια αναφορά στο κλείσιμο).\nΔεν θα μπορούσαμε να αφήσουμε ασχολίαστο, το ότι σε κάποια σημεία το ανάγνωσμα μοιάζει αφελές, καθώς αναπαράγονται ξεπερασμένα στερεότυπα (τα γιαπωνεζάκια έχουν σχιστά μάτια και φορούν κιμονό), ενώ αν το ίδιο το κείμενο δεν ήταν αντιρατσιστικό, ορισμένες εκφράσεις (το παιδί που έρχεται από την Αραβία χαρακτηρίζεται «αραπάκι») θα μπορούσαν να μας προβληματίσουν.\nΌπως και να έχουν τα πράγματα ωστόσο, πιστεύω ότι τα παιδιά που θα διαβάσουν το βιβλίο έχουν πολλά να ωφεληθούν. Αν τα καθοδηγήσουμε σωστά και σταθούμε μαζί τους σε κάποια από τα μηνύματα του κειμένου, ίσως συνειδητοποιήσουν ότι αυτά είναι οι αυριανοί πολίτες του κόσμου και πως στα χέρια τους βρίσκεται το μέλλον. Ίσως κατανοήσουν ότι οι επιλογές τους έχουν μεγάλη σημασία και πως ακόμα κι αν δεν είναι πάντα εύκολο να επιτύχουν τους στόχους τους, θα πρέπει με οδηγό το όραμα και με τη βοήθεια των φίλων τους να προσπαθούν.\nΑνθρωπισμός, Ειρήνη, Διαφορετικότητα, Φιλία\nΈνα ποτάμι από ασημένιο φως χύθηκε στο δωμάτιο του Πετρή. Μπρος στο παράθυρο, που μόλις το ‘χε ανοίξει, στεκόταν η μητέρα του και κοίταζε το περιβόλι.\nΎστερα πήγε κοντά του.\n- Ένα αγόρι μου, ξύπνα. Ξημέρωσε.\n- Στάσου, μαμά, στάσου να σου πω πού πήγα…\nΧαμογέλασε. Έτσι ακριβώς χαμογελούσε κάθε φορά που το μικρό αγόρι της ήθελε να της διηγηθεί το όνειρό του.\nΜα δεν τον άφησε να το πει σήμερα. Ήταν αργά κι έπρεπε να ετοιμαστεί για το σχολείο.\n- Παππού, να δεις πού πήγα, είπε στον παππού του καθώς έφευγε για το σχολείο. Όταν γυρίσω θα σου πω!\nΜπήκε στην αυλή του σχολείου την ώρα που χτύπαγε το κουδούνι.\n-Να δεις πού πήγα, είπε στον πλαϊνό του καθώς έμπαιναν στη γραμμή.\nΟύτε αυτός όμως είχε όρξεη να τον ακούσει. Τον είχε σκουντήσει ο από πίσω του κι ήταν όλος θυμό.\nΤο μεσημέρι βρήκε τον παππού χμένο στην εφημερίδα. Κι όταν διάβαζε, δεν ήθελε κανείς να τον ενοχλεί.\nΣτο τραπέζι δεν του έδωσαν σημασία. Μιλούσαν όλοι μαζί. Ο παππούς διαφωνούσε με τον μπαμπά του για κάτι που έγραφε η εφημερίδα. Κι η μητέρα του ήταν σκεφτική και ανήσυχη.\n-Να δεις πού πήγα, ξανάπε της μαμάς του τ’ απόγευμα καθώς της έδειχνε την αντιγραφή του.\n-Πιο στρογγυλά και λίγο μικρότερα, του απάντησε εκείνη. Και τα μάτια της ήταν το ίδιο ανήσυχα, σαν το μεσημέρι.\nΤο βράδυ πήγε να κάτσει κοντά στη γιαγιά. Πάντα της αρέσανε τα λόγια. Θα τον άκουγε.\nΚι ήξερε αυτή από γίγαντες. Πόσες φορές δεν του είχε πει για γίγαντες και νάνους στα παραμύθια!\n-Γιαγιά, να δεις, πήγα στους τρεις γίγαντες!\n- Σώπα τώρα να δούμε τηλεόραση. Θα πει για τον πόλεμο.\nΟ Πετρής το πήρε απόφαση. Κανείς δε θα μάθαινε το σπουδαίο του νέο. Μα τι πάθανε αλήθεια όλοι τους σήμερα; Άλλοτε μόνο γι’ αυτόν μιλούσαν.\nΣαν άρχισε το δελτίο ειδήσεων, τους είδε και τους τέσσερις να καρφώνουν τα μάτια τους πάνω στην τηλεόραση, σαν να μην ξανάδαν τέτοιο πράγμα στη ζωή τους.\nΘύμωσε. Πήγε στο δωμάτιό του, έφερε τα λέγκο του, ξάπλωσε στο χαλί κι άρχισε να παίζει. Σε λίγο θα νύχτωνε. Και τότε…\nΚαι πάλι τη Φαντασία του δεν την είδε κανείς σαν παρουσιάστηκε ξαφνικά μπροστά του. Ούτε σαν της έπιασε το χέρι, ούτε σαν ξεκίνησε να φύγει μαζί της για τη βουνοκορφή των τριών γιγάντων.\nΑναρτήθηκε από Vangelis Valasiadis στις 22:47 0 σχόλια\nΕτικέτες Ανθρωπισμός, Διαφορετικότητα, Ειρήνη, Εκδ.Πατάκη, Συνεργασία, Φιλία\nΟ Άλκης, γιος του αρχιτέκτονα Kώστα Δαιδάλου, είναι ένα παιδί αφοσιωμένο στον κόσμο των υπολογιστών και των ηλεκτρονικών παιχνιδιών. Ζει μια άνετη ζωή μαζί με τον πατέρα του, ενώ η μητέρα του έχει εξαφανιστεί πριν χρόνια. Μια μέρα ωστόσο εξαφανίζεται και η αγαπημένη του αδελφή, η Ελένη. Επικοινωνώντας μαζί του ηλεκτρονικά, ένα κορίτσι ισχυρίζεται ότι μπορεί να τον βοηθήσει να βρει την αδελφή του και του προτείνει μια συμφωνία. Εκείνος δέχεται και μπλέκει σ' ένα ασυνήθιστο κι επικίνδυνο παιχνίδι με περίεργους κανόνες. Η αναζήτηση θα τον οδηγήσει σε μία περιπέτεια μέσα από την οποία θα καταλάβει ότι η πραγματική ζωή δεν είναι οι υπολογιστές αλλά οι αληθινοί άνθρωποι, που σκέφτονται, αναπνέουν, αισθάνονται…\nΕικονογράφηση: Denis Lhomme\nΟ συγγραφέας έχει ήδη φανατικούς αναγνώστες στη λογοτεχνία ενηλίκων, ωστόσο σε αυτή την αστυνομική περιπέτεια του τύπου «κυνήγι θησαυρού», τα πολλά ετερόκλητα στοιχεία (απαγωγές, μυθολογία, χακεράδες, ξιφομαχίες) που μπλέκονται στο σενάριο, φοβάμαι ότι τελικά δεν οδηγούν σε κάτι περισσότερο από μια απλώς συμπαθητική ιστορία.\nΟι μαθητές δεν θα συναντήσουν δυσκολίες στην κατανόηση του κειμένου και τα κεφάλαια είναι αρκετά μικρά (γύρω στις 6 σελίδες) για τις ηλικίες στις οποίες απευθύνεται το βιβλίο, ενώ υπάρχουν ολοσέλιδες ασπρόμαυρες ζωγραφιές σε κάθε κεφάλαιο που αποδίδουν τα πρόσωπα και κάποια χαρακτηριστική σκηνή από την πλοκή.\nΤο βιβλίο προτείνεται σε αγόρια Ε’ και Στ’ τάξης που ενδιαφέρονται για αστυνομικά μυστήρια, θα πρέπει ωστόσο να τονίσουμε ότι το ύφος γραφής είναι ιδιαίτερο και με μία «μεγαλίστικη» αύρα, που προφανώς κάποιοι θα συμπαθήσουν και κάποιοι άλλοι όχι.\nΠαρότι το κεντρικό μήνυμα της ιστορίας απευθύνεται σε παιδιά που ασχολούνται διαρκώς με τους υπολογιστές -χάνοντας τη ζωή από τα χέρια τους, διατηρώ τις επιφυλάξεις μου για το αν το συγκεκριμένο κείμενο έχει τη δύναμη να τραβήξει την προσοχή των μαθητών από την οθόνη στο βιβλίο, ώστε να έχει αποτέλεσμα. Ωστόσο το ίδιο το δίδαγμα με βρίσκει απόλυτα σύμφωνο: «Ζήσε στο τώρα και βοήθησε όσους βρίσκονται κοντά σου».\nΤο βιβλίο βασίζεται στο μυθιστόρημα του συγγραφέα «Οδός Θησέως» και παρουσιάστηκε για πρώτη φορά ως θεατρικό έργο στο Αρσάκειο του Ψυχικού. Κάποια θεατρικά στοιχεία μοιάζει να έχουν επιβιώσει (όπως ο διάλογος των τριών κοριτσιών στο απόσπασμα που ακολουθεί) και προσωπικά θεωρώ ότι ξενίζουν λίγο μέσα στο κείμενο. Περισσότερο όμως προβληματικός, είναι κατά τη γνώμη μου ο μη ρεαλιστικός τρόπος που αποδίδεται η γλώσσα των εφήβων: επιτηδευμένος λόγος, με «μοντέρνες» εκφράσεις να φυτρώνουν εδώ και κει, και όχι σπάνια εμποτισμένος με διδάγματα, στα οποία καταλήγουν οι νέοι «σαν καλά παιδιά». Καμία σχέση δηλαδή με τους διαλόγους που ακούμε στα προαύλια και στον δρόμο.\nΚατά τα άλλα, ο συγγραφέας ξαναδιηγείται την ιστορία του Θησέα και του Μινώταυρου, φωτίζοντάς την από μια σύγχρονη οπτική, όπου ο «Μινώταυρος» έχει γίνει σκέτος «Ρος», ο μίτος έχει γίνει πομποδέκτης και η Αριάδνη πρωταθλήτρια στο μπάσκετ με καρότσι. Κάπου εκεί μέσα συνωστίζονται παραμυθιακά στοιχεία (η μαγική έκφραση «φτου φτου φτου» ανοίγει τον βράχο μιας σπηλιάς) σκηνές βγαλμένες θαρρεί κανείς από την Αλίκη στη χώρα των Θαυμάτων (μια οικογένεια με δούκισσες, κόμισσες και το σύμβολο της Πίστεως προσαρμοσμένο σε μακαρόνια), ένας γραφικός χάκερ («Χτυπάω στο σκοτάδι της οθόνης. Γι’ αυτό με λένε και Νυχτερίδα!»), συμβουλές του τύπου Paulo Coelho («Φοβάται, αλλά τελικά μόνο άμα ξεπεράσει κανείς το φόβο του αλλάζει τα πράγματα») και ένα φινάλε που αρχικά μυρίζει Dungeons & Dragons και Guillermo del Toro, αλλά τελικά αποδεικνύεται μάλλον space (ξιφομαχίες και κρυογενικοί θάλαμοι).\nΠροσωπικά μου έμεινε μια απορία: αφού καλλιεργείται ο σεβασμός προς τη διαφορετικότητα, με την Αριάδνη να κατευθύνει τον ήρωα από το αναπηρικό της καροτσάκι, γιατί πρέπει ο ρωτακισμός του πατέρα να θεραπεύεται στο τέλος;\nΑνθρωπισμός, Αγάπη, Τεχνολογία, Διαφορετικότητα\nΈχουν περάσει τρεις μέρες. Η Ελένη είναι άφαντη. Την ψάχνουν παντού, αλλά μοιάζει σαν να την κατάπιε η γη! Ο Άλκης είναι ξαπλωμένος στον καναπέ, δείχνει πολύ στεναχωρημένος. Δεν μπορεί να το πιστέψει πως η κατάρα χτύπησε για δεύτερη φορά την οικογένειά του. Έχει μάθει τόσο καιρό να ζει χωρίς τη μάνα του, χωρίς όμως κανείς ποτέ να του έχει δώσει μια πειστική εξήγηση γιατί χάθηκε. Ίσως γι’ αυτό το έχει ρίξει τόσο πολύ στους υπολογιστές. Ίσως να του λείπει πολύ περισσότερο απ’ όσο φανταζόταν… Όσο είχε την Ελένη, τα πράγματα ήταν κάπως καλύτερα, αλλά τώρα…\nΓύρω από τον Άλκη είναι καθισμένα τρία κορίτσια. Είναι οι συμμαθήτριές του: η Λουκία, η Πόλυ και η Βίκυ. Ο Άλκης είναι πολύ αγαπητός στο σχολείο του. Πρώτος μαθητής, φασαριόζος και δυναμικός. Πρώτη φορά όμως οι φίλες του τον βλέπουν έτσι χάλια. Προσπαθούν να τον παρηγορήσουν. Η μια του χαϊδεύει τα μαλλιά, η άλλη του φτιάχνει προτοκαλάδα και η Τρίτη του ‘χει φέρει την αγαπημένη του σοκολάτα.\nΗ Λουκία τον πλησιάζει:\n«Ήταν τόσο καλή η Ελενίτσα… Τόσο όμορφη… Και η καλύτερη μαθήτρια στο σχολείο… Το ξέρεις ότι με εμπιστευόταν εμένα η Ελένη; Μου ‘χε πει όλα της τα μυστικά. Κι είχε πολλά μυστικά… Κι εγώ φυσικά δεν έχω πει τίποτα».\n«Ναι, Λουκία μου, γι’ αυτό τα ξέρει όλο το σχολείο τώρα», σχολιάζει η Πόλυ, που τη ζηλεύει.\n«Μιλάς εσύ, Πόλυ; Εσύ που αντέγραφες απ’ την Ελένη σε κάθε διαγώνισμα;» λέει η Βίκυ, που ζηλεύει την Πόλυ.\n«Βίκυ! Τι λες, απλώς δανειζόμουν καμιά φράση… Ε, τόσο έξυπνη που ήταν περίσσευε και μυαλό για εμάς τις χαζούλες! Αφού ξέρετε ότι δεν τα μπορώ τα μαθήματα… Έχει τόσα σίριαλ η τηλεόραση, πού να προλάβω…» δικαιολογείται η Πόλυ.\n«Βέβαια, όλη μέρα η Πόλυ μπροστά στο χαζοκούτι. Και μιλάει κι από πάνω, που ό,τι φορούσε η Ελένη το έβαζε εκείνη την άλλη μέρα…» λέει η Λουκία, που ζηλεύει και την Πόλυ και τη Βίκυ.\n«Είσαστε κι οι δύο ζηλιάρες. Εγώ είχα την καλύτερη σχέση με την Ελένη. Το ξέρετε ότι ερχόταν σπίτι μου και ζωγραφίζαμε; Είχαμε φτιάξει κι έναν πίνακα μαζί για ένα διαγωνισμό», λέει η Πόλυ, που προσπαθεί να βγάλει την ουρά της απ’ έξω.\nΗ Βίκυ όμως δεν την αφήνει έτσι:\n«Εσύ καμιά μολυβιά θα ‘χες βάλει. Φαντάζομαι πως όλον η Ελένη θα τον έφτιαξε…»\n«Ελάτε τώρα, η Ελενίτσα έχει εξαφανιστεί. Η δασκάλα χτες έλεγε ότι τέτοιο παιδί δεν έχει ξαναπεράσει απ’ το σχολείο», λέει η Λουκία.\n«Ε, ναι, αλλά ήταν και λίγο νευρικιά… Κάποτε μου είχε σκίσει ένα τετράδιο», πετάει την μπηχτή της η Βίκυ, που πιο πολύ απ’ όλες ζηλεύει την Ελένη.\n«Εκεί που είχες ζωγραφίσει τις καρδούλες για τον…» λέει η Λουκία, που κι αυτή πιο πολύ την Ελένη ζηλεύει.\n«Ποια μιλάει… Να μην πω για τη φωτογραφία που έχεις στο δωμάτιό σου με κάποιον γνωστό μας…» της απαντάει εκνευρισμένη η Βίκυ και δείχνει τον Άλκη, που τόση ώρα δεν ασχολείται με καμιά τους.\n«Σσσστ! Άμα συνεχίσεις, θα πω και για το γράμμα που ετοίμαζε η Πόλυ για τον…» λέει η Λουκία και δείχνει κι αυτή τον Άλκη.\n«Αφήστε τα αυτά, κορίτσια, ο Άλκης είναι πολύ στεναχωρημένος…» λέει η Πόλυ, που αυτή να δείτε πόσο τη ζηλεύει την Ελένη.\nΤόση ώρα ο Άλκης ούτε που τις ακούει. Το μυαλό του είναι αλλού. Οι τρεις κοπέλες σκύβουν από πάνω του:\n«Πρέπει να το πάρεις απόφαση πια, Άλκη» - η Λουκία.\n«Μη μένεις άλλο μέσα…» - η Βίκυ.\n«Να ξανάρθεις στο σχολείο…» - η Πόλυ.\n«Η ζωή συνεχίζεται, βρε Άλκη…» - η Λουκία.\n«Δεν υπάρχει μόνο η Ελένη…» - η Βίκυ.\n«Υπάρχουμε κι εμείς…» - η Πόλυ.\nΕ, πια ο Άλκης γίνεται έξαλλος. Πετάγεται από τον καναπέ φωνάζοντας:\n«Φύγετε, φύγετε! Ωραίες φίλες είσαστε εσείς. Ούτε στο νυχάκι της δε φτάνετε!» Και τις διώχνει κακήν κακώς.\nΑναρτήθηκε από Vangelis Valasiadis στις 09:46 1 σχόλια\nΕτικέτες Αγάπη, Ανθρωπισμός, Αστυνομικό Μυστήριο, Διαφορετικότητα, Εκδ.Καστανιώτη, Επιστήμη - Τεχνολογία, Περιπέτεια\nΟ βασιλιάς Μοναχούλης\nΉταν μια φορά κι έναν καιρό ένα βασίλειο τόσο φτωχό, που οι πάντες, εκτός από το βασιλιά, αποφάσισαν να το εγκαταλείψουν. Ο βασιλιάς Μοναχούλης απόμεινε μόνος στο ερημικό του βασίλειο και αποφάσισε να αντιμετωπίσει τη μοναξιά του. Με το εφευρετικό του μυαλό και με τη φαντασία του άρχισε ένα παιχνίδι που, με πρωταγωνιστή τον ίδιο, έφερε σιγά σιγά τη ζωή στο ερημωμένο παλάτι και τέλος σε όλο το βασίλειο.\nΣυγγραφέας: Ραφαέλ Εστράδα (Rafael Estrada)\nΕικονογράφηση: Χεσούς Γκαμπάν\nΤίτλος πρωτοτύπου: El rey Solito\nΈτος 1ης Έκδοσης: 1994 (στα ελληνικά 1997)\nΠολύ φοβάμαι ότι μάλλον λείπει το νεύρο και η ουσία από αυτή τη σύντομη ιστοριούλα για μικρά παιδιά. Η ιδέα για τον βασιλιά που μένει μόνος του και επιμένει να κρατήσει το βασίλειό του ζωντανό είναι ίσως πρωτότυπη, ωστόσο η αντισυμβατική υπόθεση είναι γεμάτη συμβάσεις και πιστεύω ότι κάπου χάνεται αυτό που θέλει να μας πει ο συγγραφέας. Ωστόσο, και παρ’ ότι το περιεχόμενο δεν βοηθάει, είναι πιθανό οι μικροί αναγνώστες να καταφέρουν να τελειώσουν το βιβλίο, καθώς το κείμενο είναι σύντομο, δοσμένο σε μορφή (αραιογραμμένων) στίχων, με γραμματοσειρά μετρίου μεγέθους και έγχρωμη εικονογράφηση σε κάθε σελίδα.\nΑν το κείμενο το διαβάζουμε εμείς στα παιδιά, ίσως καταφέρουμε να τα κάνουμε να γελάσουν στη σκηνή όπου ο βασιλιάς προσπαθεί να αναπαραστήσει μια σκηνή πολέμου στο κάστρο του και τρέχει εκατέρωθεν των τειχών για να παίξει τους ρόλους του πολιορκούμενου και του πολιορκητή.\nΘα το προτείναμε σε παιδιά Α’ και Β’ Δημοτικού, τα οποία επιθυμούν περισσότερο να εξασκηθούν στην ανάγνωση και λιγότερο σε όσα αναζητούν μια συναρπαστική ή διδακτική ιστορία. Παιδιά που μεγαλώνουν χωρίς αδέλφια και πολλούς φίλους, ίσως θα μπορούσαν να ταυτιστούν με τον ήρωα, αλλά και πάλι το κείμενο δεν τους προτείνει κάποιο τρόπο δράσης που θα απαλύνει τη μοναξιά τους.\nΗ ιστορία μπορούμε να πούμε ότι αποπνέει έναν αέρα σχιζοφρένειας. Ο βασιλιάς Μοναχούλης μπορεί να μην έχει υπηκόους, αλλά δεν το βάζει κάτω, καθώς αναλαμβάνει ο ίδιος να παίξει όλους τους ρόλους στο βασίλειό του. Θυμίζει λίγο εκείνον τον χαρακτήρα του σταθμάρχη στον Lucky Luke που αλλάζει καπέλο και γίνεται υπάλληλος της τράπεζας για να εξυπηρετήσει τον καουμπόη. Μόνο που στην περίπτωσή μας ο μόνος υπηρέτης και υπηρετούμενος είναι το ίδιο πρόσωπο. Ακόμα χειρότερα γίνονται τα πράγματα όταν ο βασιλιάς αποφασίζει να ερωτευτεί, οπότε εκτός από ρόλο αναγκάζεται να αλλάζει και φύλο, στέλνοντας και εισπράττοντας φιλιά στον αέρα.\nΣτο τέλος της ιστορίας, και αφού ο ήρωας έχει καταφέρει να παντρευτεί τον εαυτό του, ο από μηχανής θεός εμφανίζεται με τη μορφή μιας βοσκοπούλας που επιστρέφει στην άκαρπη χώρα η οποία ξαφνικά έγινε γόνιμη. Μαζί ξαναζούν όσα ο Μοναχούλης είχε ζήσει μόνος με τον εαυτό του, ώσπου και οι υπόλοιποι κάτοικοι επιστρέφουν, κλείνοντας το παραμύθι με ένα αναμενόμενο happy end.\nΠιθανό δίδαγμα; Πρέπει πρώτα να μάθεις να αγαπάς τον εαυτό σου πριν συναντήσεις τον αληθινό έρωτα.\nΉτανε μια φορά κι έναν καιρό\nένα βασίλειο πολύ φτωχικό.\nΉταν τόσο φτωχό,\nπου όλοι οι κάτοικοι του κάστρου του\nαποφάσισαν να το εγκαταλείψουν\nκαι να πάνε να ζήσουν στο διπλανό βασίλειο.\nκαι όλος ο καλός ο κόσμος, η αριστοκρατία,\nείχαν φύγει από καιρό,\nγιατί έβλεπαν άφωνοι\nτο φοροεισπράκτορα να ζητάει φόρους\nκαι γιατί δεν είχαν να κάνουν τίποτ’ άλλο\nπαρά να κυνηγάνε μύγες.\nπου ζούσαν στους αγρούς\nγύρω από το κάστρο, βλέποντας\nότι η γη δεν έδινε καρπό\nπαρά τις σκληρές προσπάθειές τους,\nμετακόμισαν κι αυτοί στο διπλανό βασίλειο\nπαίρνοντας μαζί όλα τους τα ζώα.\nΣτο τέλος, απόμεινε στο βασίλειο\nμονάχα ένας άνθρωπος.\nΕκείνος που δεν μπορούσε\nνα το εγκαταλείψει,\nδε θα ήταν πια βασίλειο.\nΟ άνθρωπος αυτός\nήταν ο ίδιος ο βασιλιάς:\nο βασιλιάς Μοναχούλης.\nΚάθε πρωί, μόλις ξημέρωνε,\nο βασιλιάς Μοναχούλης σηκωνόταν\nαθόρυβα από το κρεβάτι του\nκαι πήγαινε στον πιο ψηλό πύργο\nτου κάστρου, ανεβαίνοντας προσεχτικά\nστις μύτες των ποδιών του.\nΜια φορά κι έναν καιρό, εκεί ψηλά,\nυπήρχε μια τρομπέτα που μ’ αυτήν\nο βασιλιάς Μοναχούλης ξυπνούσε\nτον ίδιο του τον εαυτό.\nΜετά γύριζε τρέχοντας στο βασιλικό υπνοδωμάτιο\nκαι έπεφτες ξανά στο κρεβάτι.\n-Μμμμ…, έλεγε ο βασιλιάς\nΜοναχούλης τεντώνοντας το κορμί του\nνα του φέρουν το πρωινό του,\nαφού για κάτι τέτοιες στιγμές ήταν βασιλιάς.\nΣηκωνόταν με πολλή προσοχή\nαπό το κρεβάτι του,\nκατέβαινε τρέχοντας στην κουζίνα\nκαι έφτιαχνε ένα πλούσιο πρωινό\nφρυγανιές και γάλα.\nΑμέσως μετά ανέβαινε τρέχοντας\nστο βασιλικό διαμέρισμά του\nκαι ο ίδιος σερβίριζε στον εαυτό του\nτο πρωινό στο κρεβάτι.\n-Ευχαριστώ, έλεγε στον εαυτό του,\nγιατί ήταν πολύ καλλιεργημένος και με καλή\nανατροφή και του άρεσε να είναι ευγενικός με όλον τον κόσμο.\nΑναρτήθηκε από Vangelis Valasiadis στις 19:17 0 σχόλια\nΕτικέτες Εκδ.Πατάκη, Επιμονή, Μύθοι - Παραμύθι, Χιούμορ\nΤο Μαγικό μου Ημερολόγιο (1): Ένα μελαγχολικό κορίτσι\nΠροσπαθώντας να προσαρμοστεί στη ζωή μιας καινούριας πόλης και νοσταλγώντας την παλιά της κολλητή, τη Χάνα, η Ήβη χαίρεται που παίρνει μια πρόσκληση να παρακολουθήσει μαθήματα χορού στην Ακαδημία Χορού Μάλκοβα. Όταν, όμως, μια συμμαθήτριά της τής κάνει τη ζωή δύσκολη, η Ήβη ανησυχεί πως οι πιθανότητές της να προσαρμοστεί στην καινούρια πόλη αρχίζουν να λιγοστεύουν. Ωστόσο, μια μαγική συμβουλή θα τα αλλάξει όλα…\nΣυγγραφέας: Laura Baker\nΜετάφραση: Αιμιλία Μανούση\nΕικονογράφηση: Mélanie Florain\nΤίτλος πρωτοτύπου: From your Diary with Love, New Girl Blues\nΈτος 1ης Έκδοσης: 2008 (στα ελληνικά 2010)\nΤάξεις: Γ’, Δ’, E', Στ'\nΠολύ συμπαθητική, χαριτωμένη, δροσερή αλλά και ωφέλιμη αυτή η ιστορία της σειράς Το Μαγικό μου Ημερολόγιο. Μπορεί να τηρεί ευλαβικά τις ισορροπίες του πολιτικά ορθού και να φλερτάρει με ένα light ύφος (όμορφη ξανθιά ηρωίδα αγαπάει το ροζ και το μπαλέτο, βάζει τα κλάματα με το παραμικρό, κλπ.), μπορεί ακόμα και να αναπαράγει κατά στιγμές τα καταναλωτικά πρότυπα, ωστόσο είναι εμποτισμένη με τις αρχές τις συναισθηματικής εκπαίδευσης και πιστεύω ότι όσες μικρές αναγνώστριες τη διαβάσουν έχουν να κερδίσουν πράγματα.\nΣίγουρα όσοι ξεκινήσουν δεν θα δυσκολευτούν να την τελειώσουν: Η γραφή είναι ξεκούραστη, οι διάλογοι έξυπνοι και η δράση συνεχής, ενώ η μετάφραση ρέει και δεν προβληματίζει σχεδόν σε κανένα σημείο. Επιπλέον τα κεφάλαια κυμαίνονται γύρω στις επτά σελίδες το ένα, με γραμματοσειρά μετρίου μεγέθους και όμορφες (ασπρόμαυρες) εικόνες να εμφανίζονται κάθε τέσσερις σελίδες, ξεκουράζοντας τα μάτια. Με όλα αυτά τα στοιχεία μαζεμένα, θεωρώ ότι όχι μόνο δεν θα κουράσει τα παιδιά, αλλά μάλλον θα τα συναρπάσει!\nΤο προτείνουμε λοιπόν ανεπιφύλακτα σε κορίτσια τόσο της Δ’ και Ε’ τάξης, όσο και σε λίγο μικρότερα ή μεγαλύτερα. Περισσότερο ίσως ταυτιστούν όσα από αυτά ασχολούνται με το μπαλέτο ή προσπαθούν να προσαρμοστούν σε νέο σχολικό περιβάλλον.\nΜε τη βοήθεια της ώριμης σκέψης του μαγικού της ημερολογίου και τη στήριξη της οικογένειάς της, η μικρή ηρωίδα βρίσκει το θάρρος να αντιπαρατεθεί με ένα σωρό προβλήματα που αντιμετωπίζουν οι μαθητές στα σύγχρονα σχολεία: bullying (εκφοβισμός), προβλήματα προσαρμογής, άγχος εξετάσεων, φυγή από τα προβλήματα, κ.ά. Και μπορεί στη δική μας, την πραγματική καθημερινότητα, αυτό το touch μαγείας που φέρνει η κυρία Βολκόφ στο βιβλίο να λείπει, αλλά μια καλή συμβουλή μπορούν πάντα να τη βρουν και να την ακολουθήσουν τα παιδιά. Γι’ αυτό θεωρώ ότι το συγκεκριμένο ανάγνωσμα μπορεί να γίνει αφορμή για προβληματισμό ή και (γιατί όχι;) να εθίσει τα παιδιά σε έναν υγιέστερο τρόπο σκέψης.\nΑπό την άλλη, οφείλουμε να σχολιάσουμε το ότι εφαρμόζονται στο βιβλίο ένα σωρό σύγχρονα τρικ του εμπορικού μάρκετινγκ, σε βαθμό που τα όρια ανάμεσα στην παιδική λογοτεχνία και το νεανικό περιοδικό να θολώνουν. Όχι επειδή η οικογένεια και οι φίλοι της ηρωίδας μας συστήνονται από την πρώτη σελίδα, όπως άλλοτε οι ήρωες στην αρχή κάθε περιπέτειας του Αστερίξ. Ούτε επειδή στο τέλος της ιστορίας υπάρχει preview από το πρώτο κεφάλαιο του επόμενου τόμου της σειράς. Αλλά επειδή στο πίσω μέρος του βιβλίου συναντάμε παράρτημα με μια χειροκατασκευή για βραχιόλι, πληροφορίες για μια διάσημη μπαλαρίνα, οδηγίες για τις θέσεις των ποδιών στο μπαλέτο, και ένα τεστ προσωπικότητας α λα Cosmopolitan! Δύσκολοι ωστόσο οι καιροί οπότε...\nΧιούμορ, Φιλία, Υπευθυνότητα, Εκπαίδευση, Οικογένεια, Χορός\nΗ Ήβη καθόταν στο γραφείο της σχεδιάζοντας αφηρημένα πάνω στο εξώφυλλο του βιβλίου Ιστορίας. Πρόσθεσε στη σειρά μία ακόμη όμορφη μπαλαρίνα, που χόρευε γύρω από τη σελίδα, κι αναστέναξε στενοχωρημένη. Είχε περάσει μια ολόκληρη εβδομάδα από τότε που πρωτοπήγε στο Δημοτικό Σχολείο του Κρόσακρ, αλλά απ’ ό,τι φαινόταν, δεν θα μπορούσε ποτέ να προσαρμοστεί σ’ αυτό το περιβάλλον.\nΣτην αυλή του σχολείου, την πρώτη ημέρα της εκεί, όλα τα παιδιά μαζεύτηκαν γύρω της και η ήβη είχε ενθουσιαστεί που θα γνώριζε ένα σωρό καινούριους φίλους.\n«Από πού είσαι;» την ρώτησε μ’ ένα χαρούμενο χαμόγελο ένα κορίτσι που το έλεγαν Μίρα.\nΗ Ήβη άρχισε να της εξηγεί ότι η οικογένειά της μόλις είχε μετακομίσει από το Λονδίνο, αλλά ξαφνικά διαπίστωσε πως δεν την άκουγε κανείς. Ένα κοκαλιάρικο κορίτσι με μαύρα μαλλιά με ανταύγειες και μακριά, βαμμένα κόκκινα νύχια –προφανώς η βασίλισσα των «κουλ»- άνοιξε δρόμο σπρώχνοντας και βγήκε μπροστά στην ομάδα των παιδιών. Στάθηκε εκεί με σταυρωμένα τα χέρια και το κεφάλι της γερμένο στο πλάι.\n«Λοιπόν», είπε χαμογελώντας ειρωνικά, «ποιο είναι το αγαπημένο σου συγκρότημα;»\nΞαφνικά όλοι σώπασαν. Η Ήβη ανατρίχιασε γιατί ήξερε ότι αν δεν έλεγε το σωστό όνομα, όλοι θα άρχιζαν να την κοροϊδεύουν.\n«Χμ, μ’ αρέσουν πολλά και διάφορα συγκροτήματα…», άρχισε να λέει.\n«Άα!» σχολίασε το κορίτσι περιφρονητικά γουρλώνοντας τα μάτια κι ύστερα μ’ ένα νεύμα του κεφαλιού, κάτι σαν σύνθημα για να την ακολουθήσουν, έκανε μεταβολή και απομακρύνθηκε.\nΟι άλλες έτρεξαν πίσω της ή σκορπίστηκαν γύρω, αφήνοντας την Ήβη ολομόναχη, να προσπαθεί να συγκρατήσει τα δάκρυα που πλημμύριζαν τα μάτια της.\n«Μήπως μπορείς να μου πεις εσύ, Ήβη;» είπε ο κύριος Μίτσιν, ο δάσκαλος της Πέμπτης τάξης.\nΗ Ήβη πετάχτηκε όρθια και σταμάτησε να μουντζουρώνει αφηρημένη.\n«Συγνώμη, κύριε;» ψέλλισε. «Πώς είπατε;»\nΟ κύριος Μίτσιν κοίταξε πάνω από τα γυαλιά του, που είχαν σχήμα μισοφέγγαρου, και χαμογέλασε ευγενικά. «Μπορείς να μου πεις εσύ τι είναι αυτό;» επανέλαβε, κρατώντας κάτι που έμοιαζε με ντόνατ. Η Ήβη κούνησε το κεφάλι αρνητικά και μετάνιωσε που δεν πρόσεχε.\n«Είναι ένα αρχαίο ρωμαϊκό…», άρχισε ο κύριος Μίτσιν, όταν ακούστηκε ένα χτύπημα στην πόρτα.\n«Περάστε», φώναξε ο κύριος Μίτσιν – και τότε μπήκε στην τάξη μια νοσοκόμα που κρατούσε ένα μεγάλο κόκκινο μήλο κι ένα γυαλιστερό πλαστικό τάπερ.\nΗ Ήβη κοκκίνισε από ντροπή. Ήταν η μαμά της, που πήγαινε για δουλειά στο νοσοκομείο του Μίλτσεστερ.\n«Με συγχωρείτε πολύ που διακόπτω το μάθημα», είπε η κυρία Ντέναμ, «αλλά η Ήβη ξέχασε το φαγητό της στο σπίτι».\nΗ Ήβη κοκκίνισε περισσότερο κι από το μήλο κι έκρυψε το πρόσωπό της μέσα στα χέρια της.\n«Θα φροντίσετε, παρακαλώ, να φάει πρώτο το φρούτο της και μετά τα δημητριακά της;»\n«Ωχ», αναστέναξε η Ήβη και ζάρωσε στο θρανίο της – κι ενώ ευχότανε να εξαφανιστεί από προσώπου γης, η μαμά της γύρισε πίσω και της έστειλε ένα φιλί.\nΕ, τότε πια, ξέσπασε μεγάλη αναστάτωση. Όλοι άρχισαν να μιλούν μεταξύ τους και να γελούν. Ο Άντονι και ο Τζόζεφ, οι ταραξίες της τάξης, έστελναν φιλιά σε όλα τα κορίτσια. Μόνο η Μπεθ καθόταν ήσυχη, αν και η Ήβη δεν πρόσεξε τίποτε απ’ όλα αυτά, αφού είχε ακόμη το πρόσωπό της μέσα στα χέρια της.\nΕίναι φρικτό! Σκεφτόταν. Γιατί τάχα έπρεπε να έρθει η μαμά και να με φέρει σε τόσο δύσκολη θέση;\n«Ησυχία, παρακαλώ!» είπε ο κύριος Μίτσιν με έναν περίεργο μορφασμό. Κι αυτός ακόμη προσπαθούσε να συγκρατήσει τα γέλια του!\n«Σας παρακαλώ, κύριε», είπε ο Άντονι, προσπαθώντας να διατηρήσει το πρόσωπό του σοβαρό. «Νιώθω άσχημα. Νομίζω πως έφαγα το πρωινό μου με τα δημητριακά πριν από το γιαούρτι μου. Λέτε να πεθάνω;»\n«Πολύ αστείο, Άντονι», είπε ο κύριος Μίτσιν. «Πρόσεξε μόνο μην πεθάνεις της πείνας – βλέπω πως άφησες λίγο γιαούρτι πάνω στο σαγόνι σου!»\nΟ Άντονι γέλασε και το σκούπισε.\nΟ Τζόζεφ σήκωσε το χέρι του. «Παρακαλώ, κύριε. Καλύτερα να τσεκάρετε αν η μαμά της Ήβης έκοψε τις άκρες από το σάντουιτς, γιατί αλλιώς κινδυνεύει να σπάσει τα δοντάκια της».\nΠριν προλάβει να απαντήσει ο κύριος Μίτσιν, ένα κορίτσι με μεγάλα, όμορφα μαύρα μάτια, σηκώθηκε κι έβαλε τις φωνές στον Τζόζεφ.\n«Ε, λοιπόν, πάω στοίχημα ότι η Ήβη δεν θα έβαζε τα κλάματα επειδή φοβόταν τη νεράιδα των δοντιών… όπως έκανε κάποιος στην Τρίτη τάξη!»\nΈβαλαν όλοι τα γέλια και το καλαθάκι με το κολατσιό της Ήβης ξεχάστηκε.\nΣ’ ευχαριστώ γι’ αυτό, Μπεθ», είπε ο κύριος Μίτσιν. «Και τώρα πίσω στους αρχαίους Ρωμαίους…»\nΑναρτήθηκε από Vangelis Valasiadis στις 19:44 0 σχόλια\nΕτικέτες Εκδ.Άγκυρα, Εκπαίδευση, Μαγεία, Υπευθυνότητα, Φιλία, Χιούμορ, Χορός\nΜαθητευόμενη Μαγισσούλα (3): Μαγεία όχι αστεία!\nΗ μαθητευόμενη μαγισσούλα Τζέσικα, κάνει καλοκαιρινά μαθήματα με μια καινούρια δασκάλα, την Πελαγία, η οποία κάποτε ήταν πειρατής. Η Τζες βρίσκει τα μαθήματα για τις Μαγικές Ενορχηστρώσεις, τα Φυλαχτά, τους Χρησμούς και τις Μαντείες συναρπαστικά και σύντομα αρχίζει να χρησιμοποιεί τις καινούριες της ικανότητες. Σε μια δοκιμασία κρυφτού με την κυρία Στρέγκα και την Πελαγία η Τζέσικα καταφέρνει να τις ξεγελάσει. Η περιέργειά της όμως τη βάζει σε επικίνδυνα μπλεξίματα, και τότε συνειδητοποιεί ότι οι μεγαλύτερες, σοφότερες μάγισσες μπορούν ακόμη να της μάθουν δύο τρία πράγματα.\nΣυγγραφέας: Μέιβ Φρίελ (Maeve Friel)\nΜετάφραση: Στεφανία Φερρό\nΕικονογράφηση: Νέιθαν Ριντ\nΤίτλος πρωτοτύπου: Witch-in-training. Charming or What?\nΤο τρίτο βιβλίο της σειράς Μαθητευόμενη Μαγισσούλα διαβάζεται γρήγορα σαν πασατέμπος καθώς είναι γραμμένο με χαριτωμένο ύφος, περιέχει δράση και πολλούς σύντομους διαλόγους. Η μετάφραση ωστόσο θα μπορούσε να βοηθάει το κείμενο περισσότερο, καθώς κάποιες φορές μοιάζει να αναζητά τις λέξεις που αποδίδουν με ακρίβεια το νόημα, θυσιάζοντας τη σπιρτάδα του κειμένου. Τούτο οδηγεί και την ιστορία να «κολλάει» σε ορισμένα σημεία, υποχρεώνοντας τον ανυποψίαστο αναγνώστη να ξαναδιαβάσει κάποιες παραγράφους πριν προχωρήσει με σιγουριά.\nΤα κεφάλαια έχουν έκταση γύρω στις δέκα σελίδες το καθένα, ωστόσο διαβάζονται με άνεση επειδή το μέγεθος της γραμματοσειράς είναι μέτριο και οι σειρές αραιωμένες. Επιπλέον η (ασπρόμαυρη αλλά όμορφη) εικονογράφηση είναι παρούσα σχεδόν σε κάθε δεύτερη σελίδα και τα σκίτσα σχεδιασμένα με μια «τσαχπινιά» που κατά κάποιον τρόπο μας μεταφέρει την οπτική της παιχνιδιάρας μάγισσας. Έτσι οι μικρές αναγνώστριες θα είναι δύσκολο να κουραστούν.\nΠροτείνεται σε κορίτσια της Γ’ και Δ’ τάξης που ενδιαφέρονται για ιστορίες με μάγους και μάγισσες, αλλά που βαριούνται να διαβάσουν πολύ ή να ψάξουν κάτω από την επιφάνεια για κρυφά μηνύματα.\nΌλα καλά με αυτό το βιβλίο, μόνο που τελειώνοντάς το δεν ένιωσα να μου έμεινε κάτι. Σαν να χάζεψα για μια στιγμή κάποια πολύχρωμη τσιχλόφουσκα που έσκασε παίρνοντας μαζί της λίγον από τον χρόνο μου. Πίσω από μια έξυπνη ιδέα, μερικούς συμπαθέστατους χαρακτήρες και ένα ελκυστικό εξώφυλλο φαίνεται δηλαδή να μην υπάρχει ουσία, απλώς ψυχαγωγία και αυτή περιορισμένη σε μετρημένα διασκεδαστικά κεφάλαια. Η ιρλανδέζα συγγραφέας έχει ωστόσο ήδη εκδώσει γύρω στα 20 βιβλία και παρουσιάζεται βραβευμένη και αγαπημένη, οπότε μάλλον δεν θα ήταν σωστό να την καταδικάσω με το πρώτο δείγμα γραφής που έτυχε να συναντήσω.\nΟφείλω παρολαυτά να σχολιάσω, ότι τα διάφορα περιστατικά που συνθέτουν την ιστορία, μοιάζουν σαν υλικά δοκιμασμένα μεν (βλ. Χάρι Πόττερ, Οδύσσεια, κ.ά.), αλλά τυχαία ανακατεμένα σε μια μεγάλη μαρμίτα... κάτι σαν συνταγή για μαγικό φίλτρο δηλαδή, μόνο που το συγκεκριμένο σε εμένα προσωπικά δεν έπιασε... (μένει να δούμε βέβαια αν θα βγάλω ουρά)\nΗ Τζέσικα ακολούθησε την Πελαγία μέχρι την άκρη του λόφου και σκαρφάλωσε ύστερα απ’ αυτή σε μια σχοινένια σκάλα που οδηγούσε κάτω στην αμμουδιά.\n- Εδώ προσγειώθηκα πριν από πολλά φεγγάρια, εξήγησε η Πελαγία, καθώς έδινε το χέρι της στην Τζέσικα για να τη βοηθήσει να πηδήξει από το τελευταίο σκαλί. Είναι ιδανική αμμουδιά για τυχερά βότσαλα.\nΈσκυψε κι άρχισε να μαζεύει λεία βότσαλα, τα οποία χώρισε σε τρεις ομάδες, για να φτιάξει τρεις συμμετρικούς κύκλους που έμπαιναν ο ένας μέσα στον άλλο.\n- Η κυρία Στρέγκα είπε ότι κάποτε ήσουν πειρατής, είπε, δήθεν αδιάφορα, η Τζέσικα γονατίζοντας δίπλα της για να βλέπει.\nΤα βραχιόλια της Πελαγίας κουδούνισαν.\n- Ποτέ μη λες πειρατής, κοπέλα μου, να λες περιπλανώμενος ιστιοπλόος. Αλλά ναι, η κυρία Στρέγκα έχει δίκιο. Πέρασα πολλά χρόνια στις ανοιχτές θάλασσες και ταξίδεψα από την παλιά Καθαία μέχρι το Βαλπαραΐσο.\n- Και γιατί σταμάτησες;\n- Ας αφήσουμε αυτή την ιστορία για μια άλλη μέρα, είπε η Πελαγία με ένα πικραμένο ύφος.\nΈπειτα έκλεισε τα μάτια της και άρχισε να απαγγέλλει:\nΚύκλοι μέσα σε κύκλους πλεγμένοι,\nαπό τριάδες βότσαλων φτιαγμένοι,\nόλα τα κακά ξορκίστε,\nδρόμο για τα Μάγια ανοίξτε.\nΑμέσως μετά η Πελαγία έμοιαζε να ‘χει αποκοιμηθεί. Η Τζέσικα κοίταξε γύρω της. Άκουσε το φύσημα του ανέμου μέσα στα φοινικόδεντρα και τα γουργουρητά που έρχονταν απ’ το στομάχι της.\n- Πεινάω πολύ, μουρμούρισε και θυμήθηκε τα μάνγκο και τους ανανάδες. Αναρωτιέμαι πότε θα φάμε βραδινό.\nΗ Μπέρκλεϊ έβγαλε το κεφάλι της απ’την τσέπη της Τζέσικα.\n- Τσίου-τσίου; σφύριξε προσφέροντας στην Τζέσικα ένα σποράκι με το ράμφος της.\nΞαφνικά ακούστηκε μεγάλη φασαρία από ένα δέντρο εκεί κοντά.\n- Δίνε του, έκρωξε κάποιος. Φύγε. Γίνε καπνός.\n- Εεε, Πελαγία; Είπε η Τζέσικα χαϊδεύοντας τα φτερά κάτω απ’ το λαιμό της Μπέρκλεϊ για να την ηρεμήσει. Κάποιος σ’ εκείνο το δέντρο δεν είναι καθόλου ευγενικός μαζί μας.\nΗ Πελαγία άνοιξε τα μάτια της.\n- Είναι η Τζόζεφιν που κάνει σαν χαζή για την Μπέρκλεϊ. Δεν είναι συνηθισμένη σε επισκέπτες πουλιά.\n- Η Τζόζεφιν είναι κάποια άλλη μάγισσα;\n- Όχι, καλέ. Είναι η μασκότ μου, ένα τροπικό πτηνό που ονομάζεται καλάο. Είναι μέσα στην κουφάλα εκείνου του δέντρου, όπου έχει γεννήσει το αυγό της. Θα μείνει κλεισμένη εκεί μέσα μέχρι το κλωσόπουλό της να μπορεί να πετάξει.\n- Κλεισμένη μέσα στο δέντρο; Θα πρέπει να πεθαίνει της πείνας.\nΗ Πελαγία γέλασε.\n- Κάθε άλλο. Μπορείς να με βοηθήσεις να την ταΐσουμε αργότερα. Βλέπεις εκείνο το σκληρό κιντρινοκόκκινο πράγμα που ξεπροβάλλει από την τρύπα του κορμού; Είναι το ράμφος της. Αλλά τώρα ας ξαναστρωθούμε στη δουλειά.\nΠέρασε το χέρι της πάνω από τους τρεις κύκλους με τα βότσαλα.\n- Το τρία είναι τέλειος αριθμός, δε συμφωνείς; Έχει αρχή, μέση και τέλος. Και τόσα καλά πράγματα υπάρχουν σε τριάδες.\n- Όπως δύο φέτες ψωμί με μία φέτα τυρί στη μέση; Πρότεινε η Τζέσικα. Το στομάχι της γουργούρισε ακόμα πιο δυνατά. Ένα μαχαίρι, ένα πιρούνι κι ένα κουτάλι; Φρυγανιά, βούτυρο και μαρμελάδα; Αυγά, λουκάνικα και πατάτες τηγανητές;\n- Ώχ, συγνώμη, είπε η Τζέσικα και κοκκίνισε.\nΑναρτήθηκε από Vangelis Valasiadis στις 01:11 0 σχόλια\nΕτικέτες Εκδ.Κέδρος, Εκπαίδευση, Μαγεία, Χιούμορ\nΤο Μαγικό μου Ημερολόγιο (1): Ένα μελαγχολικό κορί...\nΗ κούκλα που ήθελε ν` αποκτήσει ένα μωρό


Έως και 12 μήνες καθυστέρηση στις παραδόσεις των καινούργιων αυτοκινήτων - Στροφή στα μεταχειρισμένα;\nΈως και 12 μήνες καθυστέρηση στις παραδόσεις των καινούργιων αυτοκινήτων – Στροφή στα μεταχειρισμένα;\nΣε παγκόσμιο επίπεδο, οι αυτοκινητοβιομηχανίες και οι αντιπροσωπείες αυτοκινήτων αντιμετωπίζουν πολύμηνες καθυστερήσεις στις παραδόσεις νέων αυτοκινήτων. Ποιο είναι το πρόβλημα;\nΣύμφωνα με την ΕΛΣΤΑΤ, τον Σεπτέμβριο στην Ελλάδα πουλήθηκαν 5.971 μεταχειρισμένα επιβατηγά αυτοκίνητα εξωτερικού και 6.596 καινούργια, όταν σε επίπεδο εννεαμήνου Ιανουαρίου – Σεπτεμβρίου οι πωλήσεις μεταχειρισμένων εξωτερικού (49.145) υπολείπονταν σημαντικά από τις πωλήσεις καινούργιων (81.377).\nTags: ΕΛΛΕΙΨΗ ΜΙΚΡΟΤΣΙΠΚΑΘΥΣΤΕΡΗΣΗ ΠΑΡΑΔΟΣΕΩΝΚΑΙΝΟΥΡΓΙΑ ΑΥΤΟΚΙΝΗΤΑ


Ζωη Στην Κοψη - Θετικες επιστημες (BKS.0026181)\nΑρχική > Βιβλία > Θετικές Επιστήμες > ΖΩΗ ΣΤΗΝ ΚΟΨΗ\nΑΛ ΚΑΛΙΛΙ ΤΖΙΜ, ΜΑΚΦΕΙΝΤΕΝ ΤΖΟΝΤΖΟΕ στην κατηγορία ΘΕΤΙΚΕΣ ΕΠΙΣΤΗΜΕΣ\nΣυγγραφέας: ΑΛ ΚΑΛΙΛΙ ΤΖΙΜ, ΜΑΚΦΕΙΝΤΕΝ ΤΖΟΝΤΖΟΕ\n"Ό,τι δεν μπορώ να φτιάξω, δεν το κατανοώ", δήλωσε κάποτε ο Ρίτσαρντ Φέινμαν. Σήμερα, ο μετρ της κβαντικής φυσικής, Τζιμ Αλ-Καλίλι, δηλώνει πως η Κβαντική Βιολογία "αγγίζει το ακατανόητο". Τα πιθανά οφέλη από τη δημιουργία σύγχρονης τεχνολογίας που θα βασίζεται στην πανάρχαια κβαντική τεχνογνωσία της φύσης, είναι τεράστια. 'Αραγε, θα μπορούσε μια "κβαντική σπίθα" να πυροδοτήσει τη δημιουργία ζωής "από το μηδέν";\nΟι φυσικοί και οι χημικοί είναι πλέον συνηθισμένοι να συναντούν στη δουλειά τους την Κβαντική Μηχανική, όμως οι βιολόγοι, μέχρι τώρα, δεν "σκοτίζονταν" με αυτή την παράξενη, αλλά πανίσχυρη θεωρία του υποατομικού κόσμου. Ωστόσο, οι καιροί αλλάζουν. Καλώς ορίσατε στο βασίλειο της Κβαντικής Βιολογίας!\nΖΩΗ ΣΤΗΝ ΚΟΨΗ (BKS.0026181)\n"Ό, τι δεν μπορώ να φτιάξω, δεν το κατανοώ", δήλωσε κάποτε ο Ρίτσαρντ Φέινμαν. Σήμερα, ο μετρ της κβαντικής φυσικής, Τζιμ Αλ-Καλίλι, δηλώνει πως η Κβαντική Βιολογία "αγγίζει το ακατανόητο". Τα πιθανά οφέλη από τη δημιουργία σύγχρονης τεχνολογίας που θα βασίζεται στην πανάρχαια κβαντική τεχνογνωσία της φύσης, είναι τεράστια. 'Αραγε, θα μπορούσε μια "κβαντική σπίθα" να πυροδοτήσει τη δημιουργία ζωής "από το μηδέν";\nΖΩΗ ΣΤΗΝ ΚΟΨΗ BKS.0026181 ΑΛ ΚΑΛΙΛΙ ΤΖΙΜ, ΜΑΚΦΕΙΝΤΕΝ ΤΖΟΝΤΖΟΕ ΑΛ ΚΑΛΙΛΙ ΤΖΙΜ, ΜΑΚΦΕΙΝΤΕΝ ΤΖΟΝΤΖΟΕ ΘΕΤΙΚΕΣ ΕΠΙΣΤΗΜΕΣ ΖΩΗ ΣΤΗΝ ΚΟΨΗ


Αντιγραφάκιας: Το τελευταίο τους χαρτί…\nΤο τελευταίο τους χαρτί…\nΗ αύξηση των φόρων και των εισφορών αυξάνει τη «μαύρη» οικονομία και τη «μαύρη» εργασία.\n«Ακόμα και με αφαίρεση άδειας λειτουργίας ετοιμάζεται να απειλήσει το Υπ. Εργασίας όσες επιχειρήσεις δεν αποφασίζουν να δηλώσουν τους εργαζομένους τους οποίους απασχολούν στο ΙΚΑ. Αυτό προβλέπει σχέδιο το οποίο επεξεργάζονται στελέχη του αρμόδιου Υπ. Εργασίας προκειμένου να καταπολεμηθεί η αδήλωτη εργασία, η οποία σύμφωνα με τις εκτιμήσεις κύκλων του Σώματος Επιθεωρητών Εργασίας φτάνει το 20-25% σε ορισμένους κλάδους όπως εκείνος της εστίασης και του εμπορίου…».\nΗ κυβέρνηση ματαιοπονεί. Η ανεργία που θα προκαλέσουν τα λουκέτα θα επιδεινώσει τους όρους για τους εργαζόμενους στη «μαύρη» οικονομία.\nMετά τη διάλυση των τραπεζών και της οικονομίας, στα οποία έχουν συμβάλει οι κατασχέσεις τραπεζικών λογαριασμών όσων χρωστάνε, η κυβέρνηση προχωρά σε προληπτικές κατασχέσεις όσων υποψιάζεται πως θα δημιουργήσουν χρέη στο μέλλον. Ο απόλυτος παραλογισμός…\nΓια χρόνια τώρα βαυκαλιζόταν με τις λίστες Λαγκάρντ, Μπόργιανς κλπ. Πως δηλαδή λεφτά υπάρχουν και με τη συσσωρευμένη φοροδιαφυγή του παρελθόντος θα λύσει μέρος του προβλήματος της κάλυψης των κρατικών εσόδων. Το υπόλοιπο μέρος υπολόγιζε πως θα το καλύψει με την αύξηση των φόρων…\nΗ απάντηση της κυβέρνησης είναι αύξηση των ελέγχων και αύξηση των ποινών όσων φοροδιαφεύγουν. Όταν σε κάθε 100 ευρώ που εισπράττει ο επαγγελματίας τα 70 – 80 πάνε στο κράτος είναι απίθανο να μειωθεί η φοροδιαφυγή.\nΗ κυβέρνηση παίζει το τελευταίο της χαρτί, σε λάθος ποντάρισμα…\nστις 8/25/2016 04:00:00 μ.μ.


/> Οι Καλύτερες Ιστοσελίδες Με Προσφορές σε Παιχνίδια Υπολογιστή | PCsteps.gr\nHome » Internet » Υπηρεσίες στο Internet » Οι Καλύτερες Ιστοσελίδες Με Προσφορές σε Παιχνίδια Υπολογιστή\nΤο gaming μπορεί να αποδειχθεί ένα ακριβό χόμπι, ειδικά αν αναλογιστούμε πως οι καλοί τίτλοι κοστίζουν δεκάδες ευρώ. Παράλληλα, το Steam είναι αδιαμφισβήτητα η καλύτερη πλατφόρμα παιχνιδιών. Παρ’ όλα αυτά, δεν είναι εύκολο να βρούμε καλές προσφορές εντός της πλατφόρμας – τουλάχιστον όχι τόσο καλές όσο σε ειδικά sites. Εμείς συγκεντρώσαμε και σας παρουσιάζουμε τις καλύτερες σελίδες με προσφορές σε παιχνίδια.\nΌσοι παίζουμε παιχνίδια θα έχουμε έστω και ακουστά το Humble Bundle. Για όσους δεν γνωρίζουν τι είναι, το Humble Bundle προσφέρει πακέτα παιχνιδιών, κι εμείς επιλέγουμε τι θα πληρώσουμε.\nΤα πακέτα που προσφέρει το Humble Bundle είναι διαθέσιμα για συγκεκριμένο χρονικό διάστημα, και οι τιμές τους ξεκινούν από περίπου 1€.\nΌλα τα πακέτα της ιστοσελίδας ακολουθούν την ίδια λογική: πληρώνοντας το ελάχιστο ποσό, παίρνουμε τα βασικά παιχνίδια που περιέχει.\nΑν περάσουμε κάποιο ποσό, παίρνουμε το βασικό πακέτο και κάτι ακόμα, και πάει λέγοντας.\nΤα περισσότερα παιχνίδια που παρέχει το site είναι στο Steam, άρα απλώς λαμβάνουμε το κλειδί, το οποίο καταχωρούμε στη δημοφιλή πλατφόρμα. Θα βρούμε όμως και τίτλους που είναι για διαφορετικές πλατφόρμες, όπως το GoG Galaxy.\nΤο πιο ιδιαίτερο χαρακτηριστικό του ιστότοπου, είναι ότι διαλέγουμε εμείς πού θα πάνε τα χρήματα. Είτε αυτό είναι σε φιλανθρωπία της επιλογής μας, είτε στους δημιουργούς των παιχνιδιών, είτε στην ίδια την ιστοσελίδα.\nΠαράλληλα, μπορούμε να επιλέξουμε να πάρουν όλοι από λίγα, ώστε όλοι να μείνουν ικανοποιημένοι.\nΕίναι αυτονόητο πως το site διαθέτει κανονικό κατάστημα προσφορών. Κάπως πρέπει να ζήσουν κι αυτοί.\nΤέλος, μια εξαιρετική δυνατότητα που παρέχει το Humble Bundle στους λάτρεις των παιχνιδιών, είναι η μηνιαία συνδρομή Humble Bundle Monthly των 12 δολαρίων.\nΩς συνδρομητές, λαμβάνουμε δωρεάν κάθε μήνα παιχνίδια συνολικής αξίας άνω των 170 δολαρίων. Κάθε μήνα θα βρούμε και έναν ή περισσότερους “μεγάλους” τίτλους, όπως το Dark Souls III, το Civilization VI, το Tomb Raider (2013) και το Rise of the Tomb Raider.\nΕκτός από τους δωρεάν τίτλους, που θα βοηθήσουν να χτίσουμε μια συλλογή με αξιόλογη ποικιλία, θα έχουμε επιπλέον έκπτωση 10% σε όποιο παιχνίδι θέλουμε από το κατάστημα της σελίδας.\nΣτο Is There Any Deal, μπορούμε να αναζητήσουμε οποιοδήποτε παιχνίδι θέλουμε. Ο ιστότοπος θα μας εμφανίσει πληροφορίες σχετικά με το παιχνίδι, όπως τη βαθμολογία και την περιγραφή του.\nΠαράλληλα, μας δείχνει προσφορές από διάφορα ηλεκτρονικά καταστήματα, από τα οποία μπορούμε να προμηθευτούμε το παιχνίδι.\nΣτον πίνακα βλέπουμε το ποσοστό της έκπτωσης, την τωρινή τιμή πώλησης, τη χαμηλότερη τιμή που είχε ποτέ το παιχνίδι στο συγκεκριμένο κατάστημα, και την κανονική τιμή του παιχνιδιού.\nΙδιαίτερο χαρακτηριστικό της σελίδας είναι η παρουσία κουπονιών στο τέλος της λίστας με τα καταστήματα.\nΜερικά από τα υπόλοιπα στοιχεία του site είναι η προβολή του ιστορικού της τιμής του παιχνιδιού, η καταχώρησή του σε λίστα παρακολούθησης, καθώς και η ενεργοποίηση ειδοποιήσεων σε περίπτωση ύπαρξης καλύτερης τιμής.\nΤο Cheap Shark είναι αρκετά παρόμοιο με το Is There Any Deal, και ιδιαίτερα εύκολο στη χρήση. Με την αναζήτηση ενός τίτλου, μας εμφανίζει το παιχνίδι, καθώς επίσης και τα DLC του, αν φυσικά έχει.\nΚάνοντας κλικ πάνω σε κάποιο από τα αποτελέσματα, εμφανίζονται οι τιμές κάποιων καταστημάτων, και η χαμηλότερη τιμή που είχε ποτέ το παιχνίδι.\nΜε το κουμπί “Sign up for a Price Notification”, μπορούμε να εγγραφούμε και να λάβουμε ειδοποίηση σε περίπτωση που το παιχνίδι φθάσει μία τιμή που εμείς καθορίζουμε ως επιθυμητή.\nΣτη σελίδα αναζήτησης του site υπάρχει μία στήλη με τη βαθμολογία της προσφοράς. Η βαθμολογία αυτή υπολογίζεται με βάση κάποια στοιχεία όπως η έκπτωση, τα σκορ του παιχνιδιού, η ημερομηνία κυκλοφορίας του, και άλλα.\nΤο Indie Galas είναι αρκετά παρόμοιο με το Humble Bundle, καθώς επιλέγουμε εμείς πόσα χρήματα θα πληρώσουμε. Παρ’ όλα αυτά, δεν επιλέγουμε πού θα πάνε τα λεφτά μας.\nΌλα τα παιχνίδια διατίθενται για το Steam, ενώ υπάρχει άμεση προβολή των συμβατών λειτουργικών συστημάτων.\nΤα παιχνίδια είναι κυρίως μικρότερων ανεξάρτητων εταιριών, και οι τιμές των πακέτων ξεκινούν από 1 δολάριο.\nΠαλαιότερα γνωστό ως Bundle Stars, το FANATICAL είναι αρκετά παρόμοιο με το Indie Galas. Τα πακέτα παιχνιδιών που προσφέρει είναι ανεξάρτητων δημιουργών, τα χρήματα τα παίρνει το site, ενώ το κόστος των πακέτων είναι συγκεκριμένο.\nΤο FANATICAL προσφέρει πακέτα από 1€, αλλά διαθέτει και κατάστημα πώλησης μεμονωμένων τίτλων.\nΣτα πακέτα διατίθεται αναλυτική λίστα των παιχνιδιών που περιέχουν, μαζί με το κόστος του κάθε παιχνιδιού χωριστά.\nΤα περισσότερα παιχνίδια είναι διαθέσιμα στο Steam, και παρόλο που λανσάρονται ως ιστοσελίδα με indie games, θα βρούμε και γνωστούς τίτλους παιχνιδιών.\nGood Old Games aka GOG\nΔε νομίζουμε ότι υπάρχει κάποιος που αποκαλείται gamer και δεν γνωρίζει το συγκεκριμένη ιστοσελίδα. Το GOG είναι μια υπηρεσία ψηφιακής διανομής παιχνιδιών, αλλά και ταινιών.\nΈχει προσφορές σε παιχνίδια, καινούργια και παλιά. Όλοι οι τίτλοι που προσφέρει είναι DRM-FREE, δηλαδή χωρίς διαχείριση ψηφιακών δικαιωμάτων.\nΠρακτικά, αυτό σημαίνει ότι δεν απαιτείται η χρήση κάποιας τρίτης υπηρεσίας/λογαριασμού για τη χρήση τους, όπως για παράδειγμα το Steam. Απλά κατεβάζουμε το αρχείο εγκατάστασης από το GOG, το περνάμε στον υπολογιστή μας, και παίζουμε.\nΙδανικά, μπορούμε να χρησιμοποιούμε τον launcher του GOG, τον GOG Galaxy, μέσω του οποίου μπορούμε να διαχειριζόμαστε τα παιχνίδια μας.\nΤέλος, εκτός από προσφορές σε μεμονωμένα παιχνίδια, θα βρούμε πακέτα, η αγορά των οποίων μας εξοικονομεί κάποια χρήματα.\nΤις προσφορές που θα βρούμε στο Slickdeals, τις ανεβάζουν άλλοι χρήστες, που μπορεί να έχουν ενημερωθεί για αυτές με κάποιο email ή κάποιο άλλο τρόπο.\nΕκτός από παιχνίδια, θα δούμε αξεσουάρ gaming ή περιφερειακά. Συνήθως αυτά τα προϊόντα βρίσκονται σε ιστοσελίδες του εξωτερικού, και ενδέχεται να μην τα στέλνουν στην Ελλάδα.\nΠαρ’ όλα αυτά, μπορούμε να εκμεταλλευτούμε τις προσφορές σε παιχνίδια.\nΜια ακόμη αρκετά δημοφιλής ιστοσελίδα για προσφορές σε παιχνίδια, είναι το Green Man Gaming.\nΌλα τα παιχνίδια είναι για το Steam, αλλά οι τιμές στις οποίες βρίσκουμε τους τίτλους στο Green Man Gaming είναι σαφώς καλύτερες από αυτές της δημοφιλούς πλατφόρμας.\nΕπιπλέον, αυτή την περίοδο, λόγω του March Madness, έχει μεγάλες προσφορές που αλλάζουν σε 24ωρη βάση.\nΤο κορυφαίο ίσως στοιχείο του Green Man Gaming είναι η προσφορά παιχνιδιών που δεν έχουν κυκλοφορήσει ακόμη. Αν και αυτό έχει το ρίσκο να την πατήσουμε, προαγοράζοντας κάποιο παιχνίδι που ίσως αποδειχθεί απογοήτευση, όπως το No Man's Sky.\nΤο περιεχόμενο του Daily Game Deals είναι ακριβώς αυτό που λέει το όνομά του. Συγκεντρώνει καθημερινά όλες τις προσφορές σε παιχνίδια και περιφερειακά gaming.\nΟι προσφορές χωρίζονται σε κατηγορίες ανά κονσόλα, PC, και άλλα. Σε όλες αναφέρονται οι τιμές, και από πού μπορούμε να προμηθευτούμε το κάθε τι.\nΤέλος, η ιστοσελίδα διαθέτει newsletter, στο οποίο πραγματοποιούμε εγγραφή για να λαμβάνουμε ημερήσια ενημέρωση για όλες τις νέες προσφορές.\nΤο Chrono.gg διαφέρει αρκετά από όλες τις άλλες ιστοσελίδες που αναφέραμε, για αυτό και το αφήσαμε τελευταίο.\nΔεν είναι απλώς μια ακόμη σελίδα με προσφορές σε παιχνίδια, αλλά προσφέρει ένα παιχνίδι τη φορά, το οποίο αλλάζει κάθε 24 ώρες.\nΣτην αρχική σελίδα βλέπουμε την προσφορά, πόση ώρα απομένει, κάποια βασικά στοιχεία του παιχνιδιού, καθώς μία εκτίμηση για το πόση ώρα θα χρειαστούμε να τερματίσουμε το παιχνίδι, αν φυσικά αυτό έχει τέλος.\nΚάθε αγορά στο Chrono.gg μας αποφέρει και ένα ποσό από Chrono Coins. Τα Chrono Coins είναι εσωτερικό “νόμισμα” της σελίδας, και μπορούμε να τα χρησιμοποιήσουμε για αγορές.\nΕπίσης, Chrono Coins κερδίζουμε με το να επισκεπτόμαστε κάθε μέρα τη σελίδα, και γυρίζοντας το νόμισμα. Παράλληλα, αν διατηρήσουμε σερί ημερήσιων συνδέσεων, κερδίζουμε σεντούκια με ποσότητες από Chrono Coins.\nΤα παιχνίδια που μπορούμε να αγοράσουμε, με το “νόμισμα” της σελίδας, είναι συγκεκριμένα, και αλλάζουν κάθε δύο εβδομάδες. Επίσης, ο αριθμός των αντιγράφων ανά παιχνίδι που προσφέρει το Chrono.gg είναι περιορισμένος.\nΤελικά, με λίγο ψάξιμο βρίσκεις καλές προσφορές σε παιχνίδια\nΕίδαμε σελίδες για όλα τα γούστα, είτε θέλουμε να αγοράσουμε κάποιο μεμονωμένο παιχνίδι, είτε πακέτα παιχνιδιών.\nΑν πάλι θέλουμε να στηρίξουμε ανεξάρτητους προγραμματιστές, ή να δωρίσουμε τα λεφτά που πληρώνουμε, και πάλι υπάρχουν σελίδες.\nΕσείς γνωρίζατε για τις ιστοσελίδες με προσφορές σε παιχνίδια που είδαμε; Έχετε ψωνίσει ποτέ από αυτές, ή σκοπεύετε να δοκιμάσετε κάποια τώρα; Μοιραστείτε τις σκέψεις σας μαζί μας στα σχόλια.


Πέμπτη 8 Ιουνίου 2017 15:13\nΤίτλοι τέλους έπεσαν στη συνεργασία του Χρήστου Αραβίδη με την ΑΕΚ. Ο 30χρονος επιθετικός είχε τεθεί ούτως ή άλλως στο περιθώριο φέτος και οι «κιτρινόμαυροι» δεν ανανέωσαν το συμβόλαιό του.\nΟ πρώην παίκτης του Πανιωνίου πήγε στην Ένωση και για μία διετία ήταν βασικό στέλεχός της πανηγυρίζοντας πέρυσι και την κατάκτηση του πρωταθλήματος. Ωστόσο, φέτος έκανε μόλις 13 συμμετοχές στο πρωτάθλημα, μπήκε στο περιθώριο και τελικά θα μείνει ελεύθερος.\nΤο βράδυ της Τετάρτης (7/6) η ΑΕΚ ενημέρωσε ότι δεν προτίθεται να ανανεώσει το συμβόλαιό του, ενώ το ίδιο θα γίνει και με τον Ηλία Βούρα, ο οποίος δεν έπαιξε ούτε λεπτό. Και ο 29χρονος τερματοφύλακας, παρεμπιπτόντως, ήταν στον «Δικέφαλο» για τρία χρόνια.\nΑναλυτικά η ανακοίνωση: «H ΠΑΕ ΑΕΚ ανακοινώνει ότι ο Χρήστος Αραβίδης και ο Ηλίας Βούρας ενημερώθηκαν σήμερα επίσημα ότι τα συμβόλαιά τους, που λήγουν αυτό το καλοκαίρι, δεν πρόκειται να ανανεωθούν. Eυχαριστούμε και τους δύο ποδοσφαιριστές για την προσφορά τους στην ομάδα όλα αυτά τα χρόνια. Θα έχουν πάντα το σεβασμό και την αγάπη μας».


Η Φώφη Γεννηματά συγκλονίζει για τη μάχη της με τον καρκίνο\nΗ Φώφη Γεννηματά συγκλονίζει για τη μάχη της με τον καρκίνο “Είναι πολύ οδυνηρό”\nΗ Φώφη Γεννηματά βρέθηκε καλεσμένη στην εκπομπή της Ελεονώρας Μελέτη το βράδυ της Δευτέρας. Η πρόεδρος του κόμματος “Κίνημα Αλλαγής”, μίλησε μεταξύ άλλων για την περιπέτειά της με τον καρκίνο.\nΗ ίδια συγκλονίζει με τα λεγόμενά της, για το πως το αντιμετώπισε, και πως ένιωσε όταν έμαθε ότι πάσχει από καρκίνο του μαστού. Πρώτη σκέψη της ήταν τα παιδιά της, και όσα εξομολογείται παρακάτω συγκινούν.\n«Είναι εξαιρετικά δύσκολο να σκέφτεσαι ότι τα παιδιά σου μπορεί να μεγαλώσουν χωρίς εσένα. Να σκέφτεσαι ότι μπορεί η μικρή σου να μην σε θυμάται καν πώς είσαι. Να μην θυμάται τη μορφή σου, να μην θυμάται τη φωνή σου, να μη γνωρίσει το χάδι σου.\nΜε έπιανε τρόμος στη λογική ότι μπορεί τα παιδιά μου, που με τόσο κόπο και τόση προσπάθεια απέκτησα στη ζωή μου, θα τα άφηνα ξαφνικά μόνα τους. Είναι πολύ οδυνηρό», δήλωσε η Φώφη Γεννηματά.\n«Σίγουρα για αρκετά χρόνια ζούσα με αυτό το σκεπτικό. Ότι κάποια στιγμή ο καρκίνος θα χτυπήσει και τη δική μου πόρτα. Μετά η καθημερινότητα μας ξεπέρασε, αρχίσαμε να ζούμε φυσιολογικά και το ξεχάσαμε, το βγάλαμε από τη ζωή μας. Αλλά επανήλθε. Και αφού επανήλθε μάθαμε να ζούμε με αυτό»\nΔείτε το βίντεο της συνέντευξης παρακάτω\nΦώφη Γεννηματά: Η συγκινητική ανάρτηση για τον χαμό της μητέρας της


Τα 10 καλύτερα ξενοδοχεία κοντά σε: Pekanbaru Great Mosque\nΤα καλύτερα ξενοδοχεία κοντά σε: Pekanbaru Great Mosque, Πεκανμπάρου\nJln. Masjid | Kampung Bandar, Senapelan, Πεκανμπάρου 28153, Ινδονησία\nPekanbaru Great Mosque: Διαβάστε κριτικές\n54 από 107 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Pekanbaru Great Mosque\n1,0 χλμ. από Pekanbaru Great Mosque\n1,4 χλμ. από Pekanbaru Great Mosque\n2,8 χλμ. από Pekanbaru Great Mosque\nJl. Riau no. 59, Πεκανμπάρου 28155, Ινδονησία\n2,9 χλμ. από Pekanbaru Great Mosque\n5,1 χλμ. από Pekanbaru Great Mosque\n0,6 χλμ. από Pekanbaru Great Mosque\nJl. Yos Sudarso 12-A, Πεκανμπάρου 28266, Ινδονησία\n0,8 χλμ. από Pekanbaru Great Mosque\n1,1 χλμ. από Pekanbaru Great Mosque\n1,2 χλμ. από Pekanbaru Great Mosque\n1,3 χλμ. από Pekanbaru Great Mosque\n1,5 χλμ. από Pekanbaru Great Mosque\n1,6 χλμ. από Pekanbaru Great Mosque\n1,9 χλμ. από Pekanbaru Great Mosque\n2,0 χλμ. από Pekanbaru Great Mosque\n2,4 χλμ. από Pekanbaru Great Mosque\n3,3 χλμ. από Pekanbaru Great Mosque\n3,5 χλμ. από Pekanbaru Great Mosque


Ελλάδα 2021: Συνάντηση της Γιάννας Αγγελοπούλου με τον Άδωνι Γεωργιάδη – Newsbeast\n«Η μεγαλύτερη τιμή στους αγωνιστές του 21 είναι το λαμπρό μέλλον της Ελλάδος»\n«Η μεγαλύτερη τιμή στους αγωνιστές του 21 είναι το λαμπρό μέλλον της Ελλάδος το οποίο θέλουμε να αναδείξουμε» είπε ο υπουργός Ανάπτυξης και Επενδύσεων, 'Αδωνις Γεωργιάδης, μετά τη συνάντηση που είχε σήμερα με την πρόεδρο της Επιτροπής «Ελλάδα 2021», Γιάννα Αγγελοπούλου, παρουσία του υφυπουργού Νίκου Παπαθανάση.\n«Με μεγάλη χαρά, μαζί με τον κ. Παπαθανάση, υποδεχτήκαμε την κ. Γιάννα Αγγελοπούλου. Η κυρία Αγγελοπούλου είναι αναμφίβολα το κατάλληλο πρόσωπο που επελέγη από τον κύριο πρωθυπουργό για να υλοποιήσει ένα εθνικό όραμα. Να τιμήσουμε τα 200 χρόνια από την Ελληνική Επανάσταση όχι όμως κοιτώντας προς τα πίσω, αλλά κοιτώντας προς τα εμπρός. Η μεγαλύτερη τιμή στους αγωνιστές του 21 είναι το λαμπρό μέλλον της Ελλάδος το οποίο θέλουμε να αναδείξουμε. Και σε αυτή την προσπάθεια δεν υπάρχουν κόμματα, δεν υπάρχουν διαχωριστικές γραμμές, δεν υπάρχουν πάθη. Υπάρχει μόνο η αγάπη για την πατρίδα».\nΑπό την πλευρά της η κυρία Αγγελοπούλου επισήμανε:\nΣΧΕΤΙΚΑ TAGSΑδωνιΣ ΓεωργιαδηΣ Γιαννα Αγγελοπουλου Ελλαδα 2021\nΠεμπτη, 14 Νοεμβριου 2019, 7:45\nΚΑΛΕ ΤΙ ΜΑΣ ΛΕΣ ....Η ΜΑΣΚΑ ΣΥΝΑΝΤΗΣΕ ΤΟ (ΜΠΟΥ)Χ2+ΚΟ.....ΤΡΟΜΕΡΟ ΣΥΜΒΑΝ !!!!!!\nΠεμπτη, 14 Νοεμβριου 2019, 0:00\nτην δούμε πρόεδρο της νεοελληνικής ολιγαρχίας (γράφεται Δημοκρατίας)\n..τζπκερ κε Αδωνη;\nΕσύ θα πληρώσεις τις μίζες\nΤεταρτη, 13 Νοεμβριου 2019, 22:39\nΕίναι μέσα στη γκλαμουριά...\nΑντί να είναι στον Κορυδαλλό!\nΜε τη χορηγία των κλεφτοκομμάτων, του Φρουζή και των γνωστών ΜΜΕ...\nΤεταρτη, 13 Νοεμβριου 2019, 21:52\nΠοιο είναι το λαμπρό μέλλον της Ελλάδας? Αυτό που ζούμε σήμερα? Δεν μας κάνει, όπως δεν μας κάνετε και εσείς.\nΤα χάλια πρίν τα χάλια μετά\nΤεταρτη, 13 Νοεμβριου 2019, 21:47\nΠροτιμώ τις μπάμιες από τούς μπάμιες δεν γέλασες τόσα χρόνια με τα χάλια της χώρας θέλεις να γελάσεις και άλλο σε λίγο μάλλον θα κλαίς\nΤεταρτη, 13 Νοεμβριου 2019, 21:45\nΣτο ίδιο έργο θεατές δεν βάζουμε μυαλό οι Έλληνες ντροπή μας\nΤεταρτη, 13 Νοεμβριου 2019, 21:37\nΘα τρίζουν τα κόκαλα των Ενδοξων προγόνων μας με τέτοια καραγκιοζιλίκια. Αν θέλουν Γιάννα και Αγγελόπουλος υστεροφημία ας χτίσουν ένα Νοσοκομείο για τους φτωχούς σαν τους παλιούς εθνικούς ευεργέτες.....Όλα τα άλλα είναι αυτοπροβολή της μεγάλης Αικατερίνης...\nΤεταρτη, 13 Νοεμβριου 2019, 21:25\nΗθελα ηξερα γιατι πρεπει να γινη γιορτη δια τα 200χρονια αλλα και να γινη παλι\nβρηκαν το = σκιαχτρο = να την βλεπει ο κοσμος και να φευγη.\nΠαρτε της απο εκει την καραμπουζα που λενε τα λαϊκα στρωματα\nΤεταρτη, 13 Νοεμβριου 2019, 21:34\nΝα έρθει η Βάβω Φωτίου να φτιάξει μπάμιες να γιορτάσουμε όλοι μαζί 🙁


Συγκρίνοντας τα οικονομικά προγράμματα Τσίπρα – Μητσοτάκη – GorgaNews\n– Σταδιακή μείωση του ΕΝΦΙΑ που θα φτάσει έως και 50% για 1,2 εκατ. χαμηλές περιουσίες και 30% μεσοσταθμικά. Η μείωση θα γίνει σε δυο φάσεις, από 1/1/19 η πρώτη και από 1/20 η δεύτερη. Εξήγγειλε αλλαγή στη δομή του φόρου με έμφαση στην αναλογικότητα και κυρίως με στόχευση να ελαφρυνθούν οι κατοικίες των οικονομικά ασθενέστερων.\n– Μείωση, από 1/1/2019, στις ασφαλιστικές εισφορές των ελεύθερων επαγγελματιών, με εισόδημα πάνω από 7.000 ευρώ, έως και 35%. Μειώνεται επίσης ο συντελεστής για την κύρια σύνταξη από 20% σε 13,3 %. Αντίστοιχη μείωση έως και 35% θα ισχύει και για τους αγρότες.\n– Μείωση για όλους τους μηχανικούς, γιατρούς, δικηγόρους, των εισφορών για επικουρική σύνταξη και εφάπαξ στο ελάχιστο που ισχύει σήμερα, δηλαδή τα 64,5 ευρώ/μήνα.\n– Αρχής γενομένης από τη 1/1/19 και σε βάθος τετραετίας, μειώνεται η φορολογία των επιχειρήσεων κατά τέσσερις ποσοστιαίες μονάδες, από 29% που είναι σήμερα, στο 25%.\n– Εκτεταμένο πρόγραμμα επιδότησης ενοικίου, με ποσά από 70 έως 200 ευρώ το μήνα, με εισοδηματικά κριτήρια για τουλάχιστον 300.000 οικογένειες.\n– 3.000 προσλήψεις μόνιμου εξειδικευμένου προσωπικού, ώστε μέσα στον επόμενο χρόνο να ενισχύσουμε και να μονιμοποιήσουμε το πρόγραμμα «Βοήθεια στο σπίτι» που αφορά δεκάδες χιλιάδες ηλικιωμένους και Άτομα με Ειδικές Ανάγκες.\n– Κατάργηση, από 1/1/2019, του φόρου επιτηδεύματος για συνεταιρισμένους αγρότες, συνεταιρισμούς και ΚΟΙΝΣΕΠ, καθώς και για τις ανενεργές επιχειρήσεις.\n– Επιδότηση των ασφαλιστικών εισφορών για νέους μισθωτούς στον ιδιωτικό τομέα, εως 25 ετών, σε βάθος διετίας. 50% από 1/1/19 και 100% από 1/1/20.\n– Μείωση του μεγάλου συντελεστή ΦΠΑ από 24% στο 22% και του μικρού από 13% σε 12%.\n– Χίλια ευρώ πρόσθετο αφορολόγητο για κάθε παιδί.\nΕτικέτεςΑΛΕΞΗΣ ΤΣΙΠΡΑΣ ΚΥΡΙΑΚΟΣ ΜΗΤΣΟΤΑΚΗΣ ΝΔ Προεκλογικές Δεσμεύσεις Προεκλογικές παροχές ΣΥΡΙΖΑ


Happy Radio • Οι προδιαγραφές της φωτογραφικής μηχανής διαρρέουν για ολόκληρη τη σειρά Samsung Galaxy S20 | TechFreaks\nΟ Max Weinbach του XDA αποκάλυψε τις προδιαγραφές για τις πίσω κάμερες του Samsung Galaxy S20 Ultra 5G. Ο κύριος αισθητήρας έρχεται με 108MP. με pixel binning 9: 1, το τηλέφωνο θα πρέπει να παράγει αιχμηρές εικόνες χαμηλού θορύβου. Θα υπάρχει επίσης ένας τηλεφακός 48MP periscope που θα παρέχει οπτικό ζουμ 10x και υβριδικό ζουμ 100x που θα μπορούσε να προωθηθεί ως «Space Zoom».\nΤο τηλέφωνο θα διαθέτει επίσης μια εξαιρετικά ευρεία κάμερα 12MP και έναν αισθητήρα ToF. Το τελευταίο παρέχει ακριβέστερες μετρήσεις βάθους για βελτιωμένες ικανότητες AR και πιο φυσικά bokeh εφέ σε πορτραίτα.\nΛίγο αργότερα ο Tipster Ice Universe (@UniverseIce) διέδωσε ένα tweet που διαρρέει τις προδιαγραφές της πίσω κάμερας για τα υπόλοιπα κινητά της σειράς Galaxy S20. Λέει ότι το Galaxy S20 + και το Galaxy S20 θα διαθέτουν τον ίδιο ακριβώς πίνακα ζωνών κάμερας εκτός από μια διαφορά. Κατ ‘αρχάς, για τις ομοιότητες, και οι δύο θα φέρουν μια κύρια φωτογραφική μηχανή 12MP, έναν τηλεφακό 64MP και μια φωτογραφική μηχανή 12MP ultra-wide. Η μόνη διαφορά είναι ότι το πιο ακριβό Galaxy S20 + θα είναι επίσης εξοπλισμένο με τον προαναφερθέντα αισθητήρα ToF. Αυτός ο τελευταίος λειτουργεί με το χρονοδιάγραμμα για πόσο διάστημα χρειάζεται ένα υπέρυθρο φως για να αναπηδήσει από ένα θέμα και να επιστρέψει στο τηλέφωνο. Πραγματοποιούνται γρήγορα υπολογισμοί για την παραγωγή ακριβέστερων πληροφοριών βάθους.\nΤο βασικό Samsung Galaxy S20 θα μπορούσε να τιμολογηθεί στα $ 799 και πάνω\nΜην περιμένετε την τεχνολογία τηλεχειρισμού periscope «Space Zoom» να την βρείτε σε άλλα μοντέλα εκτός από το Galaxy S20 Ultra. Αλλά τα περισσότερα από τα άλλα χαρακτηριστικά για τις πίσω κάμερες θα είναι διαθέσιμα για ολόκληρη τη σειρά Galaxy S20. Αυτό περιλαμβάνει το «Single Take Photo» το οποίο θα επιτρέψει στους χρήστες να βιντεοσκοπήσουν βίντεο και να τραβήξουν στιγμιότυπα φωτογραφιών ενώ περιστρέφονται γύρω από μια σκηνή με την κάμερά τους σε διάστημα 15 δευτερολέπτων. Το «Director’s View» θα κλειδώσει σε ένα θέμα κατά τη μαγνητοσκόπηση ενός βίντεο και θα αλλάξει τη φωτογραφική μηχανή που χρησιμοποιείται κατά την εγγραφή. Την άλλη μέρα, αυτό το χαρακτηριστικό εξαφανίστηκε από το firmware δοκιμής για το Galaxy Ultra 20 Ultra. Είναι πιθανό η Samsung να το κάνει αυτό για να κρατήσει μακριά τα μάτια μέχρι να αποκαλυφθεί το τηλέφωνο τον επόμενο μήνα, αλλά μέχρι τότε το «Director’s View» φαίνεται να είναι κενή. Μια νέα λειτουργία που ονομάζεται «Vertical Panorama» θα επιτρέψει στους χρήστες να καταγράψουν μια κάθετη πανοραμική προβολή ταυτόχρονα με την καταγραφή μιας οριζόντιας πανοραμικής προβολής. Και η Night Hyperlapse επιτρέπει στους χρήστες του Galaxy S20 να δημιουργούν βίντεο time-lapse ακόμα και τη νύχτα.\nΘα πρέπει να περιμένετε πέντε νέα μοντέλα Galaxy S20 που θα παρουσιαστούν κατά την επόμενη Samsung Unpacked εκδήλωση που θα πραγματοποιηθεί στις 11 Φεβρουαρίου. Τρεις από αυτές τις μονάδες, που τροφοδοτούνται από από τον Snapdragon 865, θα υποστηρίξουν το 5G: το Galaxy S20 5G, το Galaxy S20 + 5G και το Galaxy S20 Ultra 5G. Το μόντεμ Snapdragon X55 5G λειτουργεί με φάσμα mmWave και sub-6GHz. Δύο παραλλαγές, με το Exynos 990 SoC, θα λειτουργούν μόνο με δίκτυα 4G. αυτά τα μοντέλα είναι τα Galaxy S20 και Galaxy S20 +. Η Samsung θα χρησιμοποιήσει το chipset Snapdragon 865 σε όλα τα μοντέλα σε όλες τις αγορές εκτός από την Ευρώπη.\nΗ φημολογούμενη τιμή για το Galaxy S20 Ultra 5G (οθόνη AMOLED 6,9 ιντσών) λέγεται ότι είναι $ 1,099 και πάνω. Το Galaxy S20 + (οθόνη 6,7 ιντσών AMOLED) θα ξεκινά από 999 δολάρια και άνω, ενώ το Galaxy S20 (οθόνη AMOLED 6,2 ιντσών) θα μπορούσε να κοστίσει 799 δολάρια και άνω. Και οι τρεις παραλλαγές μπορεί να είναι εξοπλισμένες με 12GB μνήμης ως βασικό. Και είναι οι τελευταίες μνήμες LPDDR5 που παρέχουν μια αύξηση της απόδοσης κατά 30% σε ταχύτητα και αποδοτικότητα σε σχέση με τις προηγούμενες μνήμες.\nΕνώ τα εμβληματικά κινητά της Samsung για το 2020 θα παρουσιαστούν στις 11 Φεβρουαρίου, θα κυκλοφορήσουν στις 6 Μαρτίου.\nΗ OnePlus θα παρουσιάσει ένα πρωτότυπο της 5G ναυαρχίδας της στο MWC | TechFreaks


Η Αλήθεια να Λέγεται: Ο Τσίπρας στον "Πανάγιο Τάφο": "Σοβαρά";\nΤι κι αν δηλώνει άθεος; Τι κι αν δεν κάνει το σταυρό του όπως οι Ορθόδοξοι Χριστιανοί; Τι κι αν δεν βαφτίζει τα παιδιά του; Τι κι αν δεν έκανε θρησκευτικό γάμο για να πάρει τις ευλογίες της Εκκλησίας; Τι κι αν δεν πιστεύει ότι ο Χριστός είναι αυτός που λέει η Εκκλησία ότι είναι;\nΤίποτα από όλα αυτά δεν τον εμπόδισε να πάει να περιεργαστεί τα ευρήματα στον Πανάγιο Τάφο, ως πολιτικός μηχανικός, ντε! Άσχετα τώρα αν οι κακές γλώσσες λένε ότι το πτυχίο το πήρε... νύχτα.\n"Σοβαρά;" ρώτησε κάποια στιγμή την πρώην καθηγήτριά του κυρία Μωροπούλου στο Πολυτεχνείο, η οποία σπανίως τον έβλεπε στην αίθουσα διδασκαλίας διότι, ως συντονιστής των καταλήψεων, ο Αλέξης είχε άλλες σοβαρότερες ασχολίες.\nΤον Κύπριο Πρόεδρο Νίκο Αναστασιάδη, πάντως, δεν τον είδα στο video.\nΜόνο τον Κατρούγκαλο είδα. Άαλλος ευσεβής κι αυτός!\nΛέτε να μας επιστρέψει θεοφοβούμενος ο Αλέξης;\nΜακάρι! Γίνονται και "θαύματα" εκεί στον Πανάγιο Τάφο. Αφού να φανταστείτε εκεί κάτω το Άγιο Φως ανάβει μόνο του κάθε χρόνο στην Ανάσταση και το κουβαλάνε στην Ελλάδα με αεροσκάφος! Μόνο που δεν καταφέρνει να φωτίσει ούτε την εξουσία ούτε το λαό για να βρει η χώρα μας το δρόμο της ανεξαρτησίας, της αξιοπρέπειας και της προκοπής... Τζάμπα τα έξοδα της αεροπορικής μεταφοράς!


ΚΔΑΠ ΔΗΜΙΟΥΡΓΙΚΗ ΜΑΘΗΣΗ - Νέα\nΞεκίνησαν τα μαθήματα Κιθάρας και Αρμονίου\nΏρα για Κιθάρα! Ώρα για Αρμόνιο!\nΣτο ΚΔΑΠ Δημιουργική Μάθηση Γουμένισσας ξεκινήσαμε μια νέα διπλή μουσική δραστηριότητα. Μαθήματα Κιθάρας και Αρμονίου με δάσκαλο τον επαγγελματία μουσικό κύριο Εμμανουήλ Στεφανίδη.\nΚάθε Πέμπτη στις 15:45 με 17:15.\n15:45 με 16:30 Αρμόνιο\n16:30 με 17:15 Κιθάρα\nΕλάτε να μάθουμε μουσική! Σας περιμένουμε!\nΘα μας βρείτε στο Facebook: ΚΔΑΠ ΔΗΜΙΟΥΡΓΙΚΗ ΜΑΘΗΣΗ ΓΟΥΜΕΝΙΣΣΑΣ\nTags: Γουμένισσα,\tΚΔΑΠ Δημιουργική Μάθηση,\tΜουσική\nΏρα για Zumba! Χορός, Zumba και Μπαλέτο!\nZumba time! Dance, Zumba, and Ballet!\nΣτο ΚΔΑΠ Δημιουργική Μάθηση ξεκινήσαμε μια νέα δραστηριότητα. Xορό, ζούμπα, και μπαλέτο με δασκάλα την κυρία Άννα Καρολίδου.\nΚάθε Τετάρτη και Παρασκευή στις 17:30 με 18:30.\nΕλάτε να χορέψουμε! Σας περιμένουμε!\nΤο video της δραστηριότητας Zumba time στο κανάλι μας στο Youtube\nTags: Κιλκίς,\tΚΔΑΠ Δημιουργική Μάθηση,\tZumba\nΏρα για Zumba και Cheerleading στη Γουμένισσα\nZumba time! Cheerleading time!\nΣτο ΚΔΑΠ Δημιουργική Μάθηση Γουμενισσας ξεκινήσαμε μια νέα διπλή δραστηριότητα. Xορός ZUMBA και CHEERLeading (Μαζορέτες) με δασκάλα την κυρία Άννα Καρολίδου.\n15:45 με 16:30 Cheerleading (Μαζορέτες)\n16:30 με 17:15 Zumba\nΤο video της δραστηριότητας Zumba time στη δομή της Γουμένισσας στο κανάλι μας στο Youtube\nTags: Γουμένισσα,\tΚΔΑΠ Δημιουργική Μάθηση,\tΔημιουργική Μάθηση,\tΚΔΑΠ Γουμένισσα,\tZumba\nΕυχαριστούμε για την επιλογή!\nΑγαπητοί γονείς και αγαπητά παιδιά,\nΜια ομολογουμένως δύσκολη σχολική χρονιά έρχεται. Μια χρονιά που απ' ότι φαίνεται θα την χαρακτηρίσουν "περίεργες" καταστάσεις, κάποιες ήδη έχουν εξαγγελθεί και κάποιες άλλες προγραμματίζονται.\nΕμείς, οι άνθρωποι του εκπαιδευτικού φορέα ΚΔΑΠ "Δημιουργική Μάθηση" θα εργαστούμε με αγάπη προς το παιδί, ανθρωπιά, ήθος και παιδαγωγική συνέπεια προς τα παιδιά των ωφελούμενων που μας έχουν ήδη επιλέξει αλλά και ενδεχομένως όσων άλλων μας επιλέξουν στην πορεία.\nΣας ευχαριστούμε για την επιλογή, είτε λάβατε είτε δεν λάβατε κουπόνι, και σας υποσχόμαστε πως θα μείνουμε πιστοί στις αξίες μας χωρίς εκπτώσεις στις αρχές μας ανεξάρτητα από τις όποιες δυσκολίες θα προκύψουν!\nΌσοι ενδιαφέρεστε για ξενάγηση στο χώρο μας και επιθυμείτε να ενημερωθείτε για τις δραστηριότητες που θα υλοποιηθούν μπορείτε να επικοινωνήσετε με το 6909060620 και να κλειστεί κάποιο ραντεβού.\nΓια όσους δεν έχουν λάβει κουπόνι θα υπάρξουν οικονομικά πακέτα για να επιλέξετε.\nTags: Κιλκίς,\tΓουμένισσα,\tΚΔΑΠ Δημιουργική Μάθηση,\tΔημιουργική Μάθηση


Ο κύριος Ηλίας Κικίλιας, διοικητής του ΟΑΕΔ είναι του Cambridge και δεν απαντά σε blogs…\nΕΠΙΚΑΙΡΟΤΗΤΑ\t Σεπτεμβρίου 1, 2011\nΑυτό βεβαίως δεν θα ήταν περίεργο… Όλοι οι «πνευματικοί άνθρωποι» που ευδοκιμούν στην «νέα διακυβέρνηση», λες και έχουν απέχθεια σε κάθε τι «λαϊκόν». Πολλώ δε, όταν είναι και του Cambridge.\nΌταν όμως έρχεται στο γραφείο σου ο αρχηγός της αξιωματικής αντιπολίτευσης με τον αρμόδιο τομεάρχη και εσύ δεν απαντάς, τότε μάλλον έχετε ξεμείνει στην μακαριότητα του 2009, όπου συντροφικά ποζάρατε επιδεικνύοντας το αλλαζονικό Life Style που παραπέμπει σε θεσμούς όπου η έννοια «Αξιωματική αντιπολίτευση» δεν υπάρχει.\nΌπως λοιπόν ενημερωθήκαμε, κατά την συνάντηση του διοικητή του ΟΑΕΔ με τον πρόεδρο της Νέας Δημοκρατίας Αντώνη Σαμαρά και τον αρμόδιο τομεάρχη Νίκο Νικολόπουλο, ετέθηκαν κάποιες από τις ερωτήσεις μας, χωρίς όμως να υπάρξει απάντηση. Ερωτήσεις που απασχολούν πρωτίστως την κοινωνία αλλά άπτονται και στην ποιότητα της δημοκρατικής διακυβέρνησης.\nΟ Νικολόπουλος φαίνεται ότι το έπιασε αμέσως το θέμα και βέβαια δεν πρόκειται να το αφήσει. Θεσμικά πλέον και με την σύμφωνη γνώμη του Αντώνη Σαμαρά, οι ερωτήσεις θα απευθυνθούν στον πολιτικό προϊστάμενο, εντός κοινοβουλίου.\nΌλα αυτά, την στιγμή που η ανεργία διαλύει την κοινωνία… Θα μας πείτε δικαιολογημένα ότι το μόνο segment που δεν το αγγίζει η κρίση, είναι οι «πράσινοι» καθηγητές.\nΣτο Παρίσι ο Παπανδρέου για τη Λιβύη . . .\nΚαλύτερα φιλέτα στα αδέσποτα, παρά δάνεια στα λαμόγια των ΜΜΕ!\n39 σκέψεις σχετικά με το “Ο κύριος Ηλίας Κικίλιας, διοικητής του ΟΑΕΔ είναι του Cambridge και δεν απαντά σε blogs…”\nΣεπτεμβρίου 1, 2011 στο 1:06 μμ\nΟλυμπία στον πόλεμο και στην κατοχή οι αβροφροσύνη του τύπου «Θέλω να ευχαριστήσω το Διοικητή του ΟΑΕΔ για την πληροφόρηση που μας παρείχε κτλ» εάν το άρθρο είναι ακριβές και είμαι σίγουρος ότι είναι βέβαια, είναι περιττές και λίγο …νερόβραστες!!!\nΕμένα τουλάχιστον δεν με ικανοποιεί η απάντηση του ΓΡΑΦΕΙΟ ΤΥΠΟΥ της ΝΕΑΣ ΔΗΜΟΚΡΑΤΙΑΣ….\nΕάν καλύπτει εσένα και τους αναγνώστες τότε είμαι λάθος!!!!!\nΣεπτεμβρίου 1, 2011 στο 1:07 μμ\nΟλοι τους ειναι αλλου για αλλου!!!\nΜη θιξουμε την κομματικη τους νιρβανα!!!!\nΣεπτεμβρίου 1, 2011 στο 1:08 μμ\nΠοιος τον διώρισε τον κο Κικίλια;\nΟι αναγνώστες των μπλογκ όμως μπορούν να δώσουν τα παουτσάκια στο χέρι σ’ αυτόν που τον διώρισε και κατ’ επέκτασιν και στον κο Κικίλια.\nΤι κάθεται εδώ; ας πάει στο cabridge να κάνει το διοικητή.\nΣεπτεμβρίου 1, 2011 στο 1:34 μμ\nΕπιτέλους, έτσι ναι ασχοληθείτε με την ανεργία και όχι μόνο με την μείωση των μισθών των δημοσίων υπαλλήλων.\nΣεπτεμβρίου 1, 2011 στο 1:47 μμ\nΜπορεί ο αριθμός των ανέργων, σύμφωνα με τα τελευταία στοιχεία του ΟΑΕΔ, να έχει εκτιναχθεί στα 834.290 άτομα ξεπερνώντας ακόμη και τις πιο απαισιόδοξες προβλέψεις του τρέχοντος Προϋπολογισμού, ο διοικητής όμως του ΟΑΕΔ Ηλίας Κικίλιας δεν έχει κανέναν λόγο να ανησυχεί, όχι μόνο για τον δικό του παχυλό μισθό, αλλά και για τους μισθούς της συζύγου του και της κουνιάδας τους!\nΗ οικογένεια Κικίλια δεν καταλαβαίνει από ανεργία και τους τελευταίους μήνες, χάρη στον σύζυγο – διοικητή αποκαταστάθηκε πλήρως σε υψηλά αμειβόμενες θέσεις του ΟΑΕΔ. Σύμφωνα με το ΦΕΚ 460/ Γ’/7-6-2010, η αδελφή της συζύγου του Κικίλια, Βασιλική Χάραρη του Ιωάννη, διορίστηκε ως μετακλητή υπάλληλος Α’ βαθμού σε οργανική θέση στη διοίκηση του ΟΑΕΔ και συγκεκριμένα στη Διεύθυνση Γραμματείας του Διοικητή! Την προσέλαβε δηλαδή ως γραμματέα σε οργανική θέση προκειμένου να μπορεί αργότερα να τη μονιμοποιήσει.\nΌσον αφορά τη σύζυγο του, Αναστασία Χάραρη του Ιωάννη δεν ήταν δυνατόν να την αφήσει με το παράπονο. Γι’ αυτό με το υπ΄ αριθμ. 1303/Γ΄/ 31-12-2010 ΦΕΚ τη μετέταξε από το Παρατηρητήριο Απασχόλησης όπου υπηρετούσε με σύμβαση αορίστου χρόνου, στον ΟΑΕΔ ως μόνιμη και συγκεκριμένα σε θέση διοικητικού-οικονομικού προσωπικού προκειμένου να έχει περισσότερες απολαβές! Εδώ θα πρέπει να σημειωθεί, ότι την σύζυγο του ο Ηλίας Κικίλιας την είχε προσλάβει πριν από 10 και πλέον χρόνια στο Παρατηρητήριο Απασχόλησης, όταν ήταν εκεί διοικητής.\nΣύμφωνα με καταγγελίες των εργαζόμενων στον ΟΑΕΔ, η στάση του Κικίλια απέναντι στο προσωπικό δεν είναι και η πλέον ενδεδειγμένη, ενώ η Κατσέλη έχει αποστασιοποιηθεί και δεν τον καλεί καν σε δημόσιες εκδηλώσεις και συνεντεύξεις τύπου. Ο διοικητής του ΟΑΕΔ δεν είναι τυχαίο πρόσωπο στο πρωθυπουργικό στερέωμα. Είναι προσωπικός φίλος και σύμβουλος του Παπανδρέου αποτελώντας μαζί με τον πρόεδρο του ΙΣΤΑΜΕ και βουλευτή Επικρατείας Η. Μόσιαλο τη νέα φουρνιά «των συνομιλητών του Γιώργου».\nΠαράλληλα στη Νέα Δημοκρατία συλλέγουν στοιχεία για τον Κικίλια που αφορούν σε προεκλογικές χρηματοδοτήσεις προγραμμάτων κατάρτισης σε δήμους και περιφέρειες που διεκδικούσε το ΠΑΣΟΚ, ενώ δεν περνά απαρατήρητο το γεγονός, ότι ο διοικητής του ΟΑΕΔ βρέθηκε με τον πρωθυπουργό σε προεκλογικές περιοδείες τον περασμένο Νοέμβριο.\nΣεπτεμβρίου 1, 2011 στο 3:31 μμ\nΕίμαι που είμαι φανατίκλα της επιχειρηματικότητας και της ιδιωτικής οικονομίας….θα ήθελα πάρα πολύ, έστω και σαν πείραμα ρε παιδί μου έτσι για 2-3 χρόνια να καταργηθεί όοοοοοοολο το δημόσιο και να εργάζονται όλοι υπό καθεστώς ιδιωτικού δικαίου..\nόλα αυτά τα κοπρόσκυλα, οι βολεψάκηδες του κ*λου, οι αλαζόνες ρεμπεσκέδες της δήθεν μεγαλο-αστικής κοινωνίας να δω τι σκατά θα κάνανε….να δω τι ψωμί θα τρώγανε όλοι αυτοί οι μπαγλαμάδες που κάνουν τους μάγκες με τα λεφτά του ελληνικού λαού\nάχρηστοι είστε όλοι ρε…άχρηστοι…είστε ικανοί ΜΟΝΟ ΓΙΑ ΒΟΛΕΜΑ ΜΟΝΟ ΓΙΑ ΓΛΥΨΙΜΟ ΣΤΑ ΚΛΕΦΤΑ και στο μουχτι…\nτα παιδιά σας θα είναι κι αυτά σαν κι εσάς….ΣΑΠΙΑ ΚΑΙ ΠΑΝΤΕΛΩΣ ΑΧΡΗΣΤΑ υποκείμενα για την κοινωνία\nτρώτε ψωμί αποκλειστικά και μόνο επειδή το ελληνικό κράτος σας επιτρέπει να κλέβετε και να κρύβεστε\nείστε βάρος στην κοινωνία ΚΑΙ ΜΟΝΟ δεν παράγετε τίποτα…είστε παράσιτα, ανίκανοι και Α-ΧΡΗ-ΣΤΟΙ…!!!!\nΣεπτεμβρίου 1, 2011 στο 5:39 μμ\nΜη μας βαζεις ολους στο ιδιο καζανι με τους φαταουλες!!!! υπαρχουν και ατομα που δουλευουν για ψιχουλα…..αυτοι που δεν γλειφουν ουτε προσκυνουν τα κομματοσκυλα!!!!\nΣεπτεμβρίου 1, 2011 στο 7:25 μμ\nΣεπτεμβρίου 1, 2011 στο 7:29 μμ\nΦαντάζομαι αγαπητέ Tsilivithra, πως στο όοοοοολο δημόσιο που θέλεις να καταργηθεί, συμπεριλαμβάνεται και το συνριπτικό ποσοστό του κρατικοδίαιτου «ιδιωτικού» τομέα.\nΣεπτεμβρίου 1, 2011 στο 7:31 μμ\nΒΡΑΧΟΣ & ΕΛΛΗΝΙΔΑ\nαπάντησα σε ένα σχόλιο που ανέφερε πως ο εν λόγω κύριος -όπως εκατοντάδες άλλοι προνομιούχοι κομματόσκυλοι- βόλεψε το σόι του στο δημόσιο ΝΤΑΗΛΙΚΙ ώστε να τρώνε, να ζουν και να καλοπερνάνε με τον παρά του ελληνικού λαού…\nδεν αναφερόμουν σε όλους τους δημόσιους υπαλλήλους…\nμόνο στα κοπρόσκυλα που έχουν αυτήν την άκρως αλαζονική και αντικοινωνική συμπεριφορά\nΕυχαρίστως θα έβλεπα τα βολεμένα παιδιά τους να ζητιανεύουν για ένα πιάτο φαγητό…πολύ ευχαρίστως.\nΣεπτεμβρίου 1, 2011 στο 7:32 μμ\nΤο ίδιο επιθυμούμε διακαώς…\nΣεπτεμβρίου 1, 2011 στο 7:42 μμ\nΒΡΑΧΕ το βόλεμα με ενοχλεί όχι το δημόσιο.\nΚαι με ενοχλεί και στο ιδιωτικό (που το χω δει επανειλλημένα μπροστά μου) και στο δημόσιο.\nΑπλά το δημόσιο είναι το απόλυτο »καταφύγιο» σ’αυτήν την χώρα των άεργων κομματόσκυλων και ως τέτοιο το σιχαίνομαι…\nΤο δημόσιο…όχι τους ανθρώπους.\nΟι έντιμοι και εργατικοί άνθρωποι έχουν -δυστυχώς- τα ίδια προβλήματα είτε στο δημόσιο είτε στο ιδιωτικό.\nαν και δεν κολάει με το σχόλιο, ναι εννοείται…\nΌχι μόνο τους μεγάλους κρατικοδίαιτους απατεωνατίες αλλά και τους μικρότερους »διαπλεκόμενους»….αυτούς που είναι κολητοί με δήμαρχους, νομάρχες, γραμματείς και φαρισαίους κτλ.\nΑυτοί είναι που καταστρέφουν τον ανταγωνισμό στον ιδιωτικό τομέα των μικροεπιχειρηματιών…αυτοί οι »μέσα σε όλα» απατεώνες που ούτε γνώση ούτε επιχειρηματικότητα έχουν αλλά δυστυχώς έχουν μπατζανάκη που ξέρει κάποιον που πηδάει την γραμματέα δίπλα στο καφετζή του γενικού στο γραφείο του δημάρχου μπλα μπλα μπλα μπλα….\nΆσε με…πολλά χρόνια και πολύς πόνος.\nΗ θεσνικη υποφέρει χρόοοοονια τώρα από τους τιποτάδες ντεμέκ »επιχειρηματίες» απατεώνες.\nΑύριο αν μπορούσα θα τους τελείωνα και στα φρύδια μου πόσοι θα μεναν χωρίς δουλειά.\nΣεπτεμβρίου 1, 2011 στο 7:47 μμ\nΔεν μπορείς να φανταστείς τι τραβάμε μερικές φορές…\nΟρισμένοι πιστεύουν ότι υπερασπιζόμενοι το δημόσιο,υπερασπίζουμε αυτά τα κοθώνια…Οι πρώτοι που θέλουμε απαλλαγή από αυτούς τους σκυψιματίες, είμαστε ορισμένοι «κακοί» ΔΥ…\nΑν κάτσω και γράψω καμιά φορά,θα βγείτε με τις καραμπίνες στους δρόμους..απίστευτα πράγματα.\nΚαι να προσθέσω Tsilivithra και τους αγρότες στο συντριπτικό τους ποσοστό: Άσχετοι με τις εξελίξεις και κάργα επιδοτούμενοι μέχρι προσφάτως ώστε να κρατάνε ένα από τα ελάχιστα συγκριτικά μας πλεονεκτήματα στην εποχή των σπηλαίων. Ο αριθμός τρακτέρ ανα στρέμμα είναι ενδεικτικός.\nΝα σου γράψω εγώ Βράχε για τον ιδιωτικό τομέα, να «καραφλιάσεις»! Και μάλιστα σε παράρτημα πολυεθνικής, όπου τα απανωτά μου mail διαμαρτυρίας στην έδρα έμειναν απλώς αναπάντητα. Μιλάω για την έδρα στο Άμστερνταμ για να εξηγούμαστε. Στην Αθήνα είχα απαντήσεις του τύπου «πας να μας χαλάσεις το μαγαζί», μέχρι που με εξουδετέρωσαν επαγγελματικά! (Το χουνέρι που τους έκανα εγώ, δεν έχουν καταλάβει ακόμα από που τους ήρθε, παρότι τους είχα προειδοποιήσει ξεκάθαρα 😆 )\nΣεπτεμβρίου 1, 2011 στο 7:55 μμ\nΈχω κάποια ένσημα στον ιδιωτικό τομέα…Δεν γεννήθηκα ΔΥ…\nΞέρω μερικά πραγματάκια,υποπτεύομαι πολύ περισσότερα…\nΟ Κρατικός τομέας είναι χαίνουσα πληγή…\nΣεπτεμβρίου 1, 2011 στο 8:22 μμ\nBoύβαλε η οικονομία μας καταστράφηκε όταν ρημάχτηκε η αγροτική παραγωγή με επιδοτήσεις και η βιοτεχνία και μικροεπιχειρηματικότητα με αντικίνητρα.\nΠαράλληλα με την γιγάντωση του πασοκικου δημοσίου και την λαίλαπα των μεσαζόντων δεν ήθελε και πολύ για να πουλάει ο »Μητσος-rooms to let» 5 ευρώ το μικρό μπουκάλι νερό στην Σαντορίνη.\nΞαναλέω ότι είμαι οπαδός του small government…ξέρω…είναι αμερικανιά αλλά τι να κάνω…\nΜικρό -ελάχιστο- δημόσιο, σαφέστατο και αυστηρότατο regulation και…Ιδιωτική οικονομία…εκεί να σε δω μάγκα μου.\nΣεπτεμβρίου 1, 2011 στο 8:25 μμ\nΤο Κράτος των Αμερικλάνων,εχει σχεδόν αποτύχει…Τσίλι.\nΜικρό αλλά ισχυρότατο Κράτος.\nΑλλά με τους άδικους…Land of the free, home of the brave…\nΣεπτεμβρίου 1, 2011 στο 8:29 μμ\nΝα συμφωνήσω κι εγώ: Ελάχιστο κράτος, αμείλικτο και κυρίως ΑΝΕΞΑΡΤΗΤΗ ΔΙΚΑΙΟΣΥΝΗ, ελεγχόμενη μόνο από τον Λαό. Ακούγεται πολύ δημοκρατικό για τα γούστα μου της παρούσης, αφού όμως μιλάμε για την ουτοπία…\nΣεπτεμβρίου 1, 2011 στο 8:31 μμ\nΕυκταίο, όχι ουτοπία…\nΣεπτεμβρίου 1, 2011 στο 8:34 μμ\nΕίπα, μην με παίρνετε στα σοβαρά, προέρχομαι από απογοήτευση! 😎\nΣεπτεμβρίου 1, 2011 στο 8:37 μμ\nΕμείς έχουμε, αυτωνών λιγοστεύει…\nΣεπτεμβρίου 1, 2011 στο 8:41 μμ\nΒΡΑΧΕ δεν απέτυχε »σχεδόν»…απέτυχε παταγωδώς την μέρα που πλήρωσαν εκείνα τα δις δολάρια bailout την AIG και την Lehman Bros…ήταν η μέρα που μπήκε η ταφόπλακα του αμερικάνικου ονείρου.\nΨάχνονται κι αυτοί οι φουκαράδες…να σαι υπερδύναμη και να κοιμάσαι στους δρόμους…δεν στέκει…και οι πόλεις φαντάσματα πληθαίνουν…\nRon Paul…ο γιατρός τους τραβάει αν και μεγάλος σε ηλικία.\nΑυτός μιλάει για επιστροφή στις αρχές της ρεπούμπλικας, no interference policy, αλλαγή εξωτερικής πολιτικής, αυστηρό έλεγχο της FED κι άλλα ωραία.\nΒούβαλε κι εμένα πολλά από αυτά που ακούω εδώ κι ένα χρόνο είναι ίσως πολύ »δημοκρατικά» για τα γούστα μου αλλα΄και τι να κάνεις…πρέπει να χεις ανοιχτό μυαλό στη ζωή ειδικά σε περιόδους κρίσιμες.\nΑπό την άλλη δεν βλέπω και κανέναν αρσενικό να καλύπτει τις προυποθέσεις που εγώ έχω για τον Ηγέτη ενός υπερχιλιόχρονου πολιτισμού.\nΣεπτεμβρίου 1, 2011 στο 8:44 μμ\nΣεπτεμβρίου 1, 2011 στο 8:45 μμ\nΕγώ Tsilivithra πιστεύω πως τους ηγέτες τους γεννά η ανάγκη, η καταστροφή των αυταπατών και η εξαθλίωση. Κι εδώ υπάρχει η κρίσιμη διαφοορά μεταξύ ηγέτη – σιδερένιου και ηγέτη – Πούτιν. Σε κάθε περίπωση είναι ΚΑΙ δική μας δουλειά η ανάδειξή του.\nΟ καιρός γαρ εγγύς (ελπίζω)!\nΣεπτεμβρίου 1, 2011 στο 8:48 μμ\nΠού νάξερες Τσίλυ οτι ο (πετρο)Βούβαλος είναι…. Τσιλιβίθρας!!! χαχαχα\nΣεπτεμβρίου 1, 2011 στο 8:50 μμ\nΝαι φίλη μου, είμαι μικρός στο μάτι! 😎\nΒουβαλε πολύ ωραία το είπες…όμως όχι τον ηγέτη αλλά τον Άντρα…τον υπηρέτη Ιδεών και τον προστάτη των ανθρώπων.\nΗγέτης είναι αυτός που τον υπηρετούν Άντρες, αρσενικοί μαχητές, Φαλαγγίτες.\nΧωρίς Αρετή ούτε οι Ιδέες υπηρετούνται, ούτε Άντρες φτιάχονται, ούτε Ηγέτες αναδεικνύονται.\nΆντε μην με πιάσει το μιλιταριστικό μου και μελαγχολήσω…\nΑ ρε πατρίδα καημένη που σε διοικούν αδερφές με ροζ τσαντάκια στον αγκώνα.\nΣεπτεμβρίου 1, 2011 στο 8:53 μμ\nΣώπα ρε Τσίλι…\nΣιγά μην στεναχωρηθούμε με τις αντιδράσεις των γιωτάδων…\nΕΠΙΚΡΑΤΕΕΙΝ Η΄ ΑΠΟΛΛΥΣΘΑΙ…Πανάρχαιο.Ελληνικό και σ΄όποιον αρέσουμε…\nΣεπτεμβρίου 1, 2011 στο 8:56 μμ\nΠέτρο, ξέρεις οτι εννοώ σιλουέττα, αλλα εσύ φταίς που μπερδεύεις τους συνομιλητές σου. Ακου πετροβούβαλος!!! μα ούτε απωθημένο να το είχες! χαχαχα\nΣεπτεμβρίου 1, 2011 στο 8:59 μμ\nNancy: Μου το κόλλησε η Astillais (ή κάποιος που την παρίστανε, δεν το έχω ξεκαθαρίσει) και πολύ μου άρεσε! Φαίνεται πως ναι, απωθημένο είναι! 😆\nΣεπτεμβρίου 1, 2011 στο 10:19 μμ\nΤσιλι σε αυτο και εγω μαζι σου γιατι εχει παραγινει!!! το βλεπω καθημερινα σε συναδελφους!!!!\nΟ/Η Adrastia λέει:\nΣεπτεμβρίου 1, 2011 στο 3:11 μμ\nΠΟΙΟΣ ΚΙΚΙΛΙΑΣ ΡΕ ΠΑΙΔΙΑ….\nΟ ΑΝΘΡΩΠΟΣ ΔΕΝ ΓΝΩΡΙΖΕΙ ΠΟΥ ΤΟΥ ΠΑΝΕ ΤΑ ΤΕΣΣΕΡΑ ΑΠΟ ΟΑΕΔ!\nΑΣΕ ΠΟΥ ΠΑΤΑΕΙ ΣΤΟ ΓΡΑΦΕΙΟ ΤΟΥ ΦΟΥ ΚΑΙ ΦΟΥ….\nCherchez la femme που το ΠΑΣΟΚ την έχει αφήσει να λύνει και να δένει ανεξέλεγκτα…..!\nΜΙΛΑΜΕ ΓΙΑ ΜΕΓΑΛΗ\nΣεπτεμβρίου 1, 2011 στο 3:42 μμ\nΟ…κύριος Κικίλιας αντικατέστησε τον επί ΝΔ διοικητή του ΟΑΕΔ ο οποίος, μόλις εκλέχτηκε το ζαβό και του ζήτησαν να πεί πως ο ΟΑΕΔ δεν είχει…σάλιο, αρνήθηκε σθεναρα. Δήλωσε μάλιστα δημόσια και το αποθεματικό του, με απατάει η μνήμη μου και δεν θυμάμαι το ποσό. Εκδιώχθηκε αμέσως κι αντικαταστάθηκε από έναν μορφωμένο κύριο, στα μέτρα της κυβέρνησης, φυσικά.\nΟ Τσιλιβίθρας τα λέει καλά πιο πάνω, όπως εγώ δεν μπορώ να τα πω.\nΣεπτεμβρίου 1, 2011 στο 5:00 μμ\nΜπροστα σας ειναι ΟΛΗ η αληθεια\nκαι απορω γιατι δεν την καταλαβαινουμε!\nπραγματι απορω και δεν μπορω να το εξηγησψω χρονια!\nολα τα επωνυμα σπορια,\nΔΕΝ ΑΞΙΖΑΝ ΝΑ ΔΩΣΟΥΝ ΕΞΕΤΑΣΕΙΣ ΚΑΙ ΝΑ ΠΕΤΥΧΟΥΝ ΕΔΩ, ΟΠΩΣ ΤΑ ΔΙΚΑ ΜΑΣ ΠΑΙΔΙΑ.\nΛΙΠΟΤΑΚΤΗΣΑΝ ΜΕ ΤΑ ΧΡΗΜΑΤΑ ΤΟΥ ..ΜΠΑΜΠΑ. ΣΤΟ ΕΞΩΤΕΡΙΚΟ,\nΚΑΙ ΑΝΑΛΟΓΩΣ ΤΗΣ ΑΞΙΑΣ ΤΟΥΘ ΣΠΟΡΟΥ,\nΣΤΟ ..ΑΡΜΟΔΙΟ …ΕΠΩΝΥΜΟ ΦΡΟΝΤΙΣΤΗΡΙΟ!\nΔασκαλευθυκαν , ΟΧΙ τηνη επιστημη,\nαλλα γυριζοντας ποια θεση θα παρουν και πως θα διαλυσουν την Ελλαδα πλουτιζοντας την ..τσεπης τους!\nκαι περιμενετε ..απαντηση?\nνα ειπει τι.?\nΟτι βρεθηκε ενας πονηρος απο τα εκατομμυρια μακκακες και τον ..ξεσκεπαζει?\nΚαι φαινεται οτι ηταν και κακος μαθητης το κοροιδο ο σπορος!\nΠαγιο ..μαθημα και παγκοσμιο…\nΜαζευεις ρε κοροιδο εναν ..πονηρο, τον ψευτοβολευεις και ..τον κανεις φιλο! Υποστηρικτη!\nνα σεις καποια παιδια της χουντας με εναν ..διορισμο πως εγιναν το 1981 Πασοκοι!\nνα δεις πασοκους το 1981ν πως ελεγαν το πασοκ..κλεφτες και εγιναν Μοτσο ΝΔ σε ενα βραδυ με εναν διορισμο!\nΑ ρε τα ..μορφωμενο!!!!! Φτου το Χαρβαρντ!\nμε τετοιους μαθητες , μαλλον ..Τεχνικο λυκειο ειναι!\nΕγω ο βοσκος αν δω ενα ..κριαρι (!) ατιθασο και..νευρωδες,\nτο πλησιαζω , το χαιδευω, του ..βαζω να φαει και μετα το ριχνω μεσα στο κοπαδι να τα ..μαμησει! να πολλαπλασιασει!\nΜαλλον ..τα βοσκο πιο…μορφωμενο!\nΣεπτεμβρίου 1, 2011 στο 5:57 μμ\nΚαλα στην ΝΔ ειναι τοσο παπαρες που και κυβερνηση να γινουν τους ιδιους Διοικητες πρασινοφρουρους θα αφησει.\nΕ τους εχουμε μαθει πλεον.\nΚαλα ηταν στο Cambridge για βοσκη .\nΣεπτεμβρίου 2, 2011 στο 12:03 πμ\nΤα Blogs όταν είσαι κυβέρνηση και άρα θεσμικός όχι μόνο δεν σου είναι πλέον χρήσιμα αλλά παίρνουν και στο περιθώριο της πολιτικής καθώς δεν είναι θεσμικά μέσα ενημέρωσης, οπως τα ΜΜΕ που έχουν δημοσιογράφους μελή της ΕΣΗΕΑ και θεσμικο ρολο στην κοινωνία.\nΑυτή την απάντηση μας την έδωσε ενας υφυπουργάκος της παρούσας κυβέρνησης σε αίτημα μας για συνέντευξη.\nΚαι θα το δεις όλο αυτό το «πακετο» όταν αυτοί που υποστηρίζεις γίνουν θεσμικοί και πιασουν πόστο στα καναλια.\nΤώρα η λύση είναι είτε να γίνουμε «θεσμικοί» όσοι θέλουν να δώσουν στοιχεία σε μια δική μας ένωση είτε να παραμείνουμε λύκοι μονάχοι.\nΠαράθεμα: Ποιός πράσινος διοικητής, καθηγητής βεβαίως – βεβαίως, έκανε μετάταξη στην γυναίκα του για να γλιτώσει την εφεδρεία εξοργίζοντας ακόμα �\nΟ/Η Carolina λέει:\nΟκτώβριος 3, 2011 στο 10:40 πμ